title: Edwin Flack

text: Ateenan olympialaisten Flack voitti kultaa 800 metrillä vaatimattomalla ajalla 2.11,0 ja 1 500 metrillä kukistaen loppukirissä ennakkosuosikki Arthur Blaken ajalla 4.33,2. Aikojen vaatimattomuus selittyy Ateenan olympiastadionin jyrkillä kaarteilla. 800 metrin alkuerissä Flackin juoksema aika 2.10,0 ja 1 500 metrin loppukilpailun voittoaika 4.33,2 olivat matkojen ensimmäiset olympiaennätykset.


title: Edwin Flack

text:
Flack otti osaa myös maratonille, vaikka ei ollut koskaan kilpaillut 10 mailia (n. 16 km) pidemmällä matkalla. Suuren osaa matkasta hän oli toisena Ranskan Albin Lermusiauxin jäljessä. 32 kilometrin kohdalla ranskalainen keskeytti, jättäen Flackin johtoasemaan. Vain neljä kilometriä ennen maalia Flack yllättäen romahti. Hän oli niin sekavassa tilassa, että katsojan yrittäessä auttaa häntä Flack iski tämän maahan. Flackin juoksu hylättiin.
Flack otti osaa myös tennisturnaukseen. Kaksinpelissä hän karsiutui ensimmäisellä kierroksella. Nelinpelissä hänen parinaan oli hänen englantilainen ystävänsä George S. Robertson. He selvisivät suoraan semifinaaliin ilman ottelua ja hävisivät sen. Tämä kuitenkin riitti kolmanteen sijaan.


title: Edwin Flack

text: Myöhemmin Flack palasi Australiaan ja asui maatilalla Berwickissä, Victorian osavaltiossa, jossa hän piti friisiläiskarjaa.


title: Edwin Flack

text: Edwin Flackin mukaan nimetty puisto sijaitsee Berwickissä. Myös Melbournen lukion urheilukenttä on nimetty koulun entisen oppilaan kunniaksi.


title: Ihmisoikeusliitto

text: Ihmisoikeusliitto ry on uskonnollisesti ja poliittisesti sitoutumaton vuonna 1979 perustettu yleinen ihmisoikeusjärjestö. Liiton tehtävänä on edistää perus- ja ihmisoikeuksien toteutumista ja tunnettavuutta sekä vastustaa ihmisoikeusloukkauksia.


title: Ihmisoikeusliitto

text: Ihmisoikeusliitto on Ihmisoikeusliittojen kansainvälisen keskusliiton (International Federation for Human Rights, FIDH) jäsen ja eurooppalaisen ihmisoikeusjärjestön, European Association for the Defense of Human Rights (AEDH), yksi perustajajäsenistä.


title: Ihmisoikeusliitto

text: Ihmisoikeusliiton pääsihteerinä on toiminut vuodesta 2013 lähtien valtiotieteiden tohtori Kaari Mattila (entiseltä nimeltään Päivi Mattila). Ihmisoikeusliiton johtokunnan puheenjohtajana toimii akatemiatutkija Reetta Toivanen.


title: Oribi

text: Oribi eli kelta-antilooppi ("Ourebia ourebi") on antilooppeihin kuuluva nisäkäs, joka on levinnyt lähes koko Afrikan mantereelle.


title: Oribi

text: Oribi on hentojalkainen, pitkäkaulainen ja pienikokoinen nisäkäs. Sen selän ja rinnan väritys vaihtelee yksilöittäin keltaisesta oranssinruskeaan, mutta sen leuka, kurkku, maha ja takapuoli ovat väriltään valkoisia. Myös aivan sen silmien yläpuolinen karva on valkeaa ja muodostaa puolikuun muotoisen kuvion. Kuvio takia oribi onkin helppo erottaa muista samannäköisistä antiloopeista. Oribin häntä on lyhyt ja pörröinen. Väritykseltään häntä on tummanruskea tai musta sekä valkoinen. Urospuolisilla oribeilla on sarvet. Oribin sarvet ovat hennot, pystyt ja noin 19 senttimetrin mittaiset. Oribien korkeus vaihtelee noin 92 sentistä aina 110 senttiin, ja ne painavat noin 12–22 kilogrammaa. Ne voivat juostessaan saavuttaa nopeuden 40–50 km/h. Vankeudessa oribit elävät noin 14-vuotiaiksi.


title: Oribi

text: Oribi on levinnyt lähes koko Afrikan mantereelle, mutta niitä ei esiinny ollenkaan Saharan autiomaassa tai sen pohjoispuolella. Oribeja esiintyy aina Senegalista Etiopiaan ja Somaliaan sekä Keniasta Botswanaan, Ugandaan ja Angolaan. Lisäksi niitä esiintyy Mosambikin ja Zimbabwen välisellä alueella sekä Etelä-Afrikassa. Oribin tyypillisiä elinalueita ovat ruohikko- ja puska-alueet. Ne suosivat erityisesti ruohikkoisia alueita, joissa on sekä lyhyttä ruohoa syötäväksi ja pitempää ruohoa, johon piiloutua saalistajia. Oribit tarvitsevat paljon nestettä ja elävät sen takia lähellä avovesiä.


title: Oribi

text: Oribit syövät lähinnä ruohoa, mutta tyytyvät myös puiden lehtiin ja kasvien versoihin.


title: Oribi

text: Oribin parittelukausi kestää elokuusta joulukuuhun, ja sen aikana urosoribi parittelee reviirinsä jokaisen naaraan kanssa. Naaraita on yhtä urosta kohti yleensä yksi tai kaksi. Naaras kantaa noin 6-7 kuukautta ja synnyttää sitten yhden poikasen. Ensimmäiset viikot poikanen piilottelee ruohikkojen suojassa ja aina välillä sen emo palaa imettämään sitä. Noin 4-5 kuukauden kuluttua poikanen on valmis selviytymään omillaan. Oribinaaras tulee sukukypsäksi 10 kuukautta vanhana, uros puolestaan neljä kuukautta myöhemmin.


title: Alana Evans

text: Alana Evans (s. 6. heinäkuuta 1976 Kentucky) on yhdysvaltalainen entinen pornonäyttelijä.


title: Alana Evans

text: Kun Evans oli kolmen kuukauden ikäinen, hänen äitinsä otti avioeron miehestään, joka oli sotilaana Yhdysvaltain armeijassa. Evans asettui pohjoiseen Kaliforniaan. Äiti kuoli maksasairauteen tyttären ollessa 16-vuotias. Evans oli aikuisviihdealalle siirtyessään juuri yli kaksikymppinen.


title: Alana Evans

text: Evans on nyt esiintynyt sadoissa pornografisissa elokuvissa. Hän on biseksuaali ja naimisissa. Parissa elokuvassa Evans käytti aliasta "Jenna Talia", jonka hän kuitenkin pian jätti pois käytöstä.


title: 3 000 metrin joukkuejuoksu

text: 3 000 metrin joukkuejuoksu oli kilpailulajina kolmissa olympialaisissa vuosina 1912–1924.


title: 3 000 metrin joukkuejuoksu

text: Kilpailuun osallistui neljä juoksijaa jokaisesta osallistuvasta maasta. Kolmen parhaan juoksijan sijaluvut laskettiin yhteen ja maat laitettiin palkintojärjestykseen pistesumman mukaisesti. Mitalin saivat vain ne urheilijat, joiden sijoitus laskettiin loppupisteisiin.


title: 3 000 metrin joukkuejuoksu

text: Tukholmassa 1912 kultaa sai Yhdysvallat joukkueella Tell Berna, Norman Taber, George Bonhag. Suomi karsiutui alkuerissä jouduttuaan samaan erään Yhdysvaltain kanssa. Hannes Kolehmainen juoksi erässä maailmanennätyksen 8.36,8.


title: 3 000 metrin joukkuejuoksu

text: Antwerpenissa 1920 Yhdysvallat uusi voittonsa joukkueella Horace Brown, Arlie Alfred Schardt, Ivan Dresser. Suomi oli ilmoittautunut, mutta jäi pois, koska finaali juostiin vain päivää ennen maastojuoksua ja miehiä haluttiin säästää.


title: 3 000 metrin joukkuejuoksu

text: Pariisissa 1924 Suomi voitti kultaa joukkueella Paavo Nurmi, Ville Ritola, Elias Katz. Nurmi ja Ritola ottivat kaksoisvoiton Katzin ollessa viides. Suomen neljäs edustaja Sameli Tala jäi kolmanneksitoista.


title: 3 000 metrin joukkuejuoksu

text: Joukkuejuoksussa ei koskaan jaettu henkilökohtaisia palkintoja ja se oli tyypillisesti pelkkä olympialaji, esimerkiksi Suomen mestaruuksista siinä ei koskaan kilpailtu. Laji jätettiin yhdessä maastojuoksun ja viisiottelun kanssa pois vuoden 1928 olympiaohjelmasta ja vaipui pian unohduksiin.


title: Mineiro (jalkapalloilija)

text: Carlos Luciano da Silva (synt. 2. elokuuta 1975 Porto Alegre, Brasilia), paremmin tunnettu nimellä Mineiro, on brasilialainen jalkapalloilija, joka pelaa tällä hetkellä keskikenttäpelaajan paikkaa Brasilian jalkapallomaajoukkueessa ja Schalkessa, Englannissa. Hänet kutsuttiin pikaisesti Brasilian joukkueeseen vuoden 2006 jalkapallon maailmanmestaruuskisoihin, FC Barcelonan Edmílsonin satuttaessa polvensa.


title: Patricia Neal

text: Patricia Neal (oik. Patsy Louise Neal; 20. tammikuuta 1926 Packard, Kentucky, Yhdysvallat – 8. elokuuta 2010 Edgartown, Massachusetts, Yhdysvallat) oli Oscar-palkittu yhdysvaltalainen näyttelijä.


title: Patricia Neal

text: Nealin tunnetuimmat elokuvat ovat "Aamiainen Tiffanylla" (1961) ja "Hud – Lännen kapinallinen" (1963), josta hän sai parhaan naispääosan Oscar-palkinnon. Sen lisäksi hän on saanut teatteriurallaan Tony Awardin.


title: Patricia Neal

text: Hän oli naimisissa kuuluisan kirjailijan Roald Dahlin kanssa vuosina 1953–1983. Avioliitosta syntyi viisi lasta. Nealilla on tähti Hollywood Walk of Famella.


title: Ostlandin valtakunnankomissariaatti

text: Ostlandin valtakunnankomissariaatti (, kirjaimellisesti "Itämaan valtakunnankomissariaatti") oli Saksan muodostama miehityshallinto vuosina 1941–1944. Se käsitti suurimman osan toisessa maailmansodassa Neuvostoliitolta vallatusta Latviasta, Liettuasta, suurimman osan Valko-Venäjästä ja pohjoisen osan Itä-Puolasta. Valtakunnankomissariaatti jakautui Latvian, Liettuan, Viron ja Valko-Venäjän päähallintopiireihin.


title: Ostlandin valtakunnankomissariaatti

text: Valtakunnankomissaarina toimi Hinrich Lohse 1941–1944 ja Erich Koch 1944–1945.


title: Suzy Amis

text: Suzy Amis (s. 5. tammikuuta 1962 Oklahoma City, Yhdysvallat) on yhdysvaltalainen näyttelijä ja valokuvamalli.


title: Suzy Amis

text: Hän toimi jonkin aikaa "80-luvun kasvoina"-valokuvamallina, jonka aikana hän näytteli elokuvassa "Fandango". Amis muistetaan myös muun muassa elokuvista "Epäillyt" (1995) ja "Titanic" (1997). "Titanicin" kuvausten aikana hän tapasi nykyisen aviomiehensä James Cameronin. Cameron oli vielä naimisissa silloisen vaimonsa näyttelijä Linda Hamiltonin kanssa. Suzyllä ja Cameronilla oli suhde ja he myöhemmin menivät naimisiin 4. huhtikuuta 2000. Heillä on kolme lasta: Claire (s. 4. huhtikuuta 2001), Quinn ja Elisabeth Rose (s. 29. joulukuuta 2006). Suzylla on myös poika, Jasper, liitostaan Sam Robardsin kanssa.


title: Julie Christie

text: Julie Frances Christie (s. 14. huhtikuuta 1940 Assam, Intia) on Oscar-palkittu englantilainen näyttelijä.


title: Julie Christie

text: Christie syntyi Intiassa englantilaisille vanhemmille. Hänen vanhempansa erosivat, kun hän oli vielä lapsi, ja hän muutti äitinsä kanssa Englantiin. Christie opiskeli näyttelemistä London’s Central School for Drama -oppilaitoksessa ja esiintyi teatterissa ensimmäisen kerran 1957.


title: Julie Christie

text: Christien ensimmäinen merkittävä elokuvarooli oli John Schlesingerin ohjaamassa elokuvassa "Billy Liar" (1963), ja 1960-luvulla hänestä tuli nopeasti yksi aikansa kuuluisimmista englantilaisista näyttelijöistä. Hänen tunnetuimpia elokuviaan tältä ajalta ovat "Kultaseni" (1965), josta hän sai parhaan naispääosan Oscarin, Laran rooli David Leanin ohjaamassa elokuvassa "Tohtori Živago" (1965) ja kaksoisrooli François Truffaut’n romaanisovituksessa "Fahrenheit 451".


title: Julie Christie

text: Christie seurusteli 1970-luvulla Warren Beattyn kanssa, ja he tekivät yhdessä kolme elokuvaa: "McCabe ja Mrs Miller", "Shampoo" ja "Taivas saa odottaa". Christie esiintyi 1980-luvulla elokuvissa vain harvakseltaan, mutta 1990-luvulla hän teki vahvan paluun. Hän esitti Gertrudea Kenneth Branagh’n "Hamlet"-elokuvassa vuonna 1996 ja sai vuonna 1997 Oscar-ehdokkuuden roolistaan elokuvassa "Hehkutuksia" ("Afterglow").


title: Julie Christie

text: Viime vuosina hän on näytellyt muun muassa Matami Rosmertaa elokuvassa "Harry Potter ja Azkabanin vanki" (2004), Akhilleuksen äitiä Thetistä "Troijassa" (2004) sekä Emma du Maurieria elokuvassa "Finding Neverland – tarinan lähteillä" (2004). Vuonna 2006 valmistuneessa elokuvassa "Away from Her" Christie esitti Alzheimerin tautia sairastavaa naista, joka unohti olevansa naimisissa ja rakastui toiseen mieheen. Christie sai roolistaan Oscar-ehdokkuuden.


title: Joku raja

text: Joku raja on kolmas single PMMP:n albumilta "Leskiäidin tyttäret". Se julkaistiin kansainvälisenä naistenpäivänä 8. maaliskuuta 2007. Single nousi ensimmäisellä viikollaan Suomen virallisen singlelistan ykkössijalle.


title: Joku raja

text: Kappale on nimetty ihmisoikeusjärjestö Amnesty Internationalin "Joku raja!" -kampanjan mukaan. Kampanjalla tuetaan työtä naisiin kohdistuvaa väkivaltaa vastaan. Sony BMG -levy-yhtiö, säveltäjä Jori Sjöroos sekä PMMP lahjoittavat kaikki singlen myynnistä tulevat tuotot kampanjalle.


title: Joku raja

text: Kappaleen musiikkivideon on ohjannut Miikka Lommi. Videolla on kepeä ja viihteellinen tunnelma toisin kuin itse kappaleessa ja sen sanoituksissa. Video on kuvattu esittämään häitä. Kuvauspaikkana toimi Pakilan nuorisotalo. Oulun musiikkivideofestivaalit vuonna 2007 Kunniamaininta: "Rankasta tekstistä on tehty vielä rankempi video. Mielipiteitä herättävä toteutus, jonka maailma on lainattu arkielämästä."


title: Joku raja

text: Joku raja-video palkittiin Hopeisella Muuvilla Muuvi 2007-palkintogaalassa.


title: Botswanan vaakuna

text: Botswanan vaakuna on Botswanan kansallistunnus lipun, moton ja kansallislaulun ohella. Se on otettu käyttöön 25. tammikuuta 1966.


title: Botswanan vaakuna

text: Vaakunan yläosaan on kuvattu hammasrattaat, jotka symboloivat teollisuutta. Vaakunan keskelle on kuvattu kolme aaltoa, jotka symboloivat vettä. Vaakunan alaosassa oleva härkä symboloi maan tärkeää elinkeinoa karjankasvatusta. Vaakunakilpeä kannattelee kaksi seepraa, joista toinen pitää kiinni durrasta (tärkeä viljelyskasvi maassa) ja toinen norsunluusta (symboloi maassa käytyä norsunluukauppaa). Vaakunan alapuolella nauhassa lukee maan motto "Pula" eli "Sade".


title: Norman Morrison

text: Norman Morrison (29. joulukuuta 1933 – 2. marraskuuta 1965) oli yhdysvaltalainen kveekari. Morrison muistetaan polttoitsemurhastaan, jonka hän teki 31-vuotiaana protestoidakseen Yhdysvaltain toimintaa Vietnamin sodassa.


title: Norman Morrison

text: 2. marraskuuta 1965 Morrison valeli itsensä petrolilla ja sytytti itsensä liekkeihin Yhdysvaltain puolustusministeri Robert McNamaran Pentagonin-toimiston edessä. Seitsemän päivää tämän jälkeen Roger Allen LaPorte teki juuri samanlaisen teon New Yorkissa.


title: Norman Morrison

text: Morrison oli naimisissa Anne Welshin kanssa ja heillä oli kolme lasta.


Valloitettujen itäalueiden valtakunnanministeriö () oli 17. heinäkuuta 1941 perustettu Saksan valtakunnanhallitukseen liittyvä ministeriö, jonka tehtävänä oli muodostaa siviilihallinto Saksan valtaamille alueille armeijan edetessä pidemmälle Neuvostoliiton alueelle. Ministeriötä johti Alfred Rosenberg.


title: Valloitettujen itäalueiden valtakunnanministeriö

text: Ministeriön kanssa kilpailivat valloitettujen alueiden voimavaroista ja hallinnosta osittain Heinrich Himmlerin johtama SS sekä Hermann Göringin alaisuudessa oleva Saksan nelivuotissuunnitelman toimisto, jolla oli taloudellista koordinaatiovaltaa lähinnä sotatalouteen liittyen.


title: SEB Eesti Ühispank

text: SEB Eesti Ühispank on virolainen pankki, jonka omistaa ruotsalainen pankki SEB. Eesti Ühispank on Viron toiseksi suurin pankki ja se on kansainvälisen Skandinaviska Enskilda Bankenin jäsen. 11. huhtikuuta 2005 saakka pankki tunnettiin nimellä Eesti Ühispank. Sillä on 629 000 asiakasta.


title: Fred Hale

text: Fred Harold Hale, Sr. (1. joulukuuta 1890 – 19. marraskuuta 2004) oli maailman vanhin mies yli puolen vuoden ajan. Hän oli kotoisin Yhdysvalloista.


title: Fred Hale

text: Hale syntyi New Sharonissa, Mainen osavaltiossa vuonna 1890, jolloin Yhdysvaltain lipussa oli vasta 43 tähteä. Hän toimi rautatiepostissa ja mehiläishoitajana.


title: Fred Hale

text: Hale meni vuonna 1910 naimisiin Flora Mooersin kanssa, ja samana vuonna syntyi parin ensimmäinen lapsi. Guinnessin ennätysten kirjan mukaan hänestä tuli maailman vanhin voimassa olevan ajokortin omistava henkilö 108-vuotiaana. Hale eli itsenäisesti 103-vuotiaaksi.


title: Fred Hale

text: Halella oli kaihileikkauksen jälkeen varsin hyvä näkö vielä 110-vuotiaana, ja 113-vuotiaana hän pelasi vielä korttia. Hän sai julkisuutta myös "iäkkäimpänä Boston Red Sox -fanina".


title: Fred Hale

text: Hale matkusteli vielä vanhoilla päivillään. Hän kävi Japanissa, kokeili surffausta Havaijilla ja vieraili 100-vuotiaaksi tultuaan Euroopassa. Hän sai elämänsä aikana kaikkiaan viisi lasta.


title: Fred Hale

text: Hale menehtyi keuhkokuumeeseen vähän ennen kuin olisi täyttänyt 114 vuotta. Tämän jälkeen maailman vanhimman miehen titteli siirtyi Emiliano Mercado del Torolle.


title: Hansabank

text: Hansabank oli pankki, joka toimi Virossa, Latviassa, Liettuassa ja Venäjällä. Nykyisin pankki on osa ruotsalaista Swedbankia.


title: Hansabank

text: Hansabank aloitti toimintansa Tartossa nimellä Tartu Kommertspank 1. heinäkuuta 1991. Virallisesti Hansabank aloitti itsenäiset toimintansa pankkina 10. tammikuuta 1992. Hansabank listautui Helsingin pörssin I-listalle vuonna 1995. Samana vuonna liiketoiminta laajentui Latviaan ja seuraavana vuonna Liettuaan. Hansabank yhdistyi huhtikuussa 1998 Eesti Hoiupankin kanssa, mistä lähtien pankin virallinen nimi oli "AS Hansabank". Syyskuussa 2004 Hansabank tiedotti ostavansa moskovalaisen OAO Kvest -pankin ja kauppa saatiin päätökseen keväällä 2005.


title: Hansabank

text: Ruotsalainen FöreningsSparbanken (nyk. Swedbank) hankki 50 prosentin omistusosuuden Hansabankista vuonna 1998. Swedbank teki vähemmistöomistajille ostotarjouksen kaikista pankin osakkeista vuonna 2005, minkä jälkeen Hansabankista tuli kokonaan osa Swedbank-konsernia. Pankki jatkoi toimimista Hansabank-nimellä aina syksyyn 2008 saakka, jolloin Swedbank-nimi otettiin käyttöön kaikissa Baltian maissa.


title: Hansabank

text: Virossa Hansabank tunnettiin nimellä Hansapank, Latviassa nimellä Hansabanka, Liettuassa nimellä Hansabankas ja kansainvälisesti nimellä Hansabank.


title: Aspero

text: Aspero on muinainen intiaanien asuinpaikka Supejoen laaksossa, nykyisen Perun alueella. Sen varhaisimmat kerrostumat liittyvät Andien alueen sivilisaatioiden syntyyn. Asperon rakentaminen aloitettiin noin 3200 eaa., viimeistään 3000 eaa., vanhimpia kerrostumia ei ole kaivettu. Alueen keskustan pinta-ala on 15 hehtaaria ja siinä on 11 pientä kumpua, joista vain yksi on kokonaan keinotekoinen sekä kuusi suurempaa, korkeimmillaan nelimetristä kumpua. Kumpujen huipuilla oli rakennelmia. Asperoa vastaavia paikkoja olivat muun muassa Río Seco, Bandurria, Culebras ja Salinas de Chao. Alueelta on löytynyt Amerikan mantereen varhaisimpien uskonnollisten rakennusten jäänteitä. Näitä ovat esimerkiksi "Huaca del los Sacrificios" ja "Huaca de los Idolos."


title: El Paraíso

text: El Paraiso oli muinainen intiaanien rakentama temppelikeskus Perussa lähellä Limaa. Se on myös yksi Perun suurimmista arkeologisista alueista. Alueen arvioidaan olevan jopa 5000 vuotta vanha. Temppelin seinät on tehty kivestä, joka on päällystetty keltaisella savella.


title: Laakajärvi

text: Laakajärvi on runsaan 20 kilometrin pituinen, kapeahko ja lähes erämainen järvi Kainuun ja Savon rajalla. Se kuuluu Vuoksen vesistön Nilsiän reittiin. Laskujoki lähtee aluksi lounaaseen Sonkajärven suuntaan ja yhtyy parin pienemmän järven (Kiltuanjärvi, Sälevä, Korpinen) jälkeen Nurmijokeen ja sitä kautta Syvärinjärveen ja sittemmin Kallaveteen. Järven pinta-ala on lähes 35 km², ja se on Suomen 105. suurin järvi.


title: Laakajärvi

text:
Järven pohjoisosa kuuluu Kajaaniin, itäosa Sotkamoon ja lounaisosa Sonkajärveen.
Laakajärvi on säännöstelty, mutta säännöstelyn rajat ovat vähäiset, korkeus on 163 - 165 metriä merenpinnasta. Laakajärven Kajaanin puoleiset rannat ovat pääosin Metsähallituksen ja kahden suuren yksityisen metsäyhtiön omistuksessa. Juuri Kajaanin puoleisin osa on sangen luonnontilainen, karikkoinen ja täynnänsä pikku saaria. Nämä saaret ovat merkittäviä selkälokin ja kalasääsken pesimäalueita. Alueella on myös virkistyskäyttömerkitystä. Sotkamon puoleisella kaistaleella on pieni Laakajärven kylä. Järven veden laatu on jonkin verran kärsinyt turvetuotannosta.


title: Laakajärvi

text: Laakajärven Kajaanin puoleiseen osaan on kaavoitettu alun perin parisataa kesämökkiä, mutta erityisesti luonnonsuojelujärjestöjen vaatimuksesta mökkipaikkojen määrää on vähennetty. Järjestöjen mukaan nykyisenkin kaavan mökkimäärä tuhoaa linnuston elinmahdollisuuksia järvellä.


title: Laakajärvi

text: Laakajärvi on alle kymmenen kilometrin päässä Talvivaaran kaivospiiristä ja sitä uhkaavat myös kaivoksen päästöt Lumijoen ja Kivijärven kautta.


title: Laakajärvi

text: Ympäristöministeriön mukaan Laakajärvi ja itse asiassa koko Vuoksen vesistö on kokonaisuudessaan rajattu Kainuun maakunnan ulkopuolelle, millä saattaa olla lainkäytöllisiä vaikutuksia.


title: Rarities / Revelations

text: Rarities / Revelations on yhdysvaltalaisen Saviour Machine -yhtyeen erikoinen, neljän CD:n kokoelma ennenjulkaisemattomia remixauksia ja liveversioita. Nämä harvinaiset versiot saatiin julkaisua varten koottua kasaan yhtyeen jäsenten lisäksi myös Saviour Machinen faneilta. Tätä vuonna 2006 itsenäisesti julkaistua kokoelmaa myytiin vain yhtyeen kotisivujen kautta ja sitä valmistettiinkin vain 500 kappaletta, joista jokainen on käsin numeroitu sekä Eric Claytonin allekirjoittama.


title: Bjørnevatn

text: Bjørnevatn on kylä Etelä-Varangin kunnassa Norjassa. Kylässä asuu 2 392 ihmistä (2005). Venäjä on toinen valtakieli Bjørnevatnissa norjan jälkeen.


title: Divine Wintertime

text: Divine Wintertime on kokkolalaisen Immortal Souls -yhtyeen EP, jonka "Little Rose Productions" -levy-yhtiö julkaisi vuonna 1998 split-CD:nä turkulaisen Mordecai-yhtyeen EP:n "Through the Woods, Towards the Dawn" kanssa. EP äänitettiin "Studio Watercastlessa", Jyväskylässä 15.–19. heinäkuuta 1998. Teknisestä avusta vastasi Arttu Sarvanne. EP:n tuotti Immortal Souls.


title: Divine Wintertime

text: "Divine Wintertime" -EP:llä Immortal Soulsin tyyli muuttui nopeaksi ja melodiseksi death metaliksi, josta heidät parhaiten tunnetaan. A. Särkiojan mukaan EP:n sovitukset olivat valmiita viikkoa ennen äänityksiä ja he soittivat koko viikon kappaleita ennen studioon menemistään. ""Snow Soul"" on monen Immortal Souls -fanin suosikki ja yhtyeen vaadituin live-kappale. Se julkaistiin myös kokoelmalla "From Kaamos to Midnight Sun". ""Christ Mass"" taas on Immortal Soulsin tunnistettavalla tyylillä maustama joululaulu.


title: Adler-Skistadion

text: Adler-Skistadion on neljän muovitetun hyppyrimäen muodostama mäkihyppystadion Hinterzartenissa Saksassa.


title: Adler-Skistadion

text: Mäkihyppystadion sijaitsee Schwarzwaldissa ja sen muodostavat Rothaus-Schanze, Europa-Park-Schanze, Schülerschanze ja Energiedienst-Schanze. Se on saksalaisten mäkihyppääjien suosima harjoituspaikka.


title: Adler-Skistadion

text: Vuonna 1923 Hinterzarteniin perustettiin urheiluseura Skiclub Hinterzarten, joka aloitti ensi töikseen hyppyrimäkien rakentamisen paikkakunnalle. K60 -hyppyrimäki avattiin 24. helmikuuta 1925, hyppyrimäen nimi oli Adler-Schanze, Hinterzartenin toinen hyppyrimäki oli vuonna 1923 valmistunut Kirchwaldschanze, joka purettiin vuonna 1974.


title: Adler-Skistadion

text: Vuosina 2004–2005 Adler-Schanzen oikealle puolelle rakennettiin pienemmät muovitetut harjoitusmäet, joista kaksi pienintä ovat luonnonmäkiä. Samassa yhteydessä muodostunut stadion nimettiin Adler-Skistadioniksi ja Adler-Schanzen nimi muutettiin Rothaus-Schanzeksi.


title: Adler-Skistadion

text: Vuoden 2010 hiihdon nuorten MM-kilpailut järjestettiin Hinterzartenissa, miesten normaalimäen kilpailun voitti itävaltalainen Michael Hayböck, naisten kilpailun voitti italialainen Elena Runggaldier ja joukkuekilpailun voitti Itävalta joukkueella Mario Innauer, Lukas Müller, Florian Schabereiter ja Michael Hayböck.


title: Adler-Skistadion

text: Hyppyrimäki avattiin Adler-Schanze nimellä 24. helmikuuta 1925, hyppyrimäen K-piste sijaitsi 60 metrissä. Vuonna 1935 hyppyrimäkeä kunnostettiin harjoittelupaikaksi tuleviin talviolympialaisiin. Myös mäkihyppylegenda Birger Ruud harjoitteli Hinterzartenissa ja teki mäkiennätyksen, joka kesti vuoden 1965 kunnostukseen asti. Tämän jälkeen paikkakuntalainen Georg Thoma liiteli 82 metriä.


title: Adler-Skistadion

text: 1970-luvun puolivälissä hyppyrimäki oli vanhentunut, eikä sitä enää käytetty kansainvälisissä kilpailuissa. Vuosikymmenen vaihteessa hyppyrimäki kunnostettiin ja se sai muovipinnoitteen sekä tuolihissin, vaikka seura joutuikin taloudelliseen ahdinkoon. Tästä kuitenkin selvittiin ja mäkikeskuksesta alkoi kehittyä tärkeä kansallinen urheilukeskus.


title: Adler-Skistadion

text: Elokuussa 1982 Adler-Schanzesta hypättiin ensimmäiset kesä-GP-kilpailut, jotka hypätään nykyäänkin joka vuosi elokuussa.


title: Adler-Skistadion

text: Adler-Schanzea kunnostettiin vuosina 1998–1999 K95 HS108 -kokoiseksi. Uusitusta hyppyrimäestä on mahdollista hypätä jopa yli 110 metrin hyppyjä. Kunnostuksessa hyppyrimäki sai myös uudet hissit sekä valaistuksen.


title: Adler-Skistadion

text: Vuonna 2005 Adler-Schanzen oikealle puolelle valmistuivat pienemmät harjoitusmäet. Muodostunut mäkihyppystadion nimettiin Adler-Skistadioniksi ja Adler-Schanzen nimi muutettiin Rothaus-Schanzeksi.


title: Adler-Skistadion

text:
Mäkiennätyksen 111,0 metriä ovat hypänneet Tobias Bogner ja Lars Bystøl.
Naisten mäkiennätyksen 109,0 metriä on hypännyt Maren Lundby, epävirallisen mäkiennätyksen 110,0 metriä on hypännyt Lisa Rexhäuser.
Kesämäkiennätyksen 112,5 metriä on hypännyt Noriaki Kasai.
Naisten kesämäkiennätyksen 105,5 metriä ovat hypänneet Sara Takanashi ja Alexandra Pretorius.
Europa-Park-Schanze valmistui vuonna 2005 ja sen K-piste sijaitsee 70 metrissä ja HS-piste 77 metrissä.


title: Adler-Skistadion

text:
Mäkiennätyksen 75,5 metriä on hypännyt Manuel Faißt.
Naisten mäkiennätyksen 70,5 metriä on hypännyt Ann-Kristin Ahlers.
Kesämäkiennätyksen 80,0 metriä on hypännyt Tobias Simon.
Naisten kesämäkiennätyksen 75,5 metriä on hypännyt Lucile Morat.
Schülerschanze valmistui vuonna 2005 ja sen K-piste sijaitsee 30 metrissä, se on luonnonmäki.


title: Adler-Skistadion

text: Energiedienst-Schanze valmistui vuonna 2005 ja sen K-piste sijaitsee 15 metrissä, se on luonnonmäki.


title: Kaffeklubben

text: Kaffeklubben (, ) on saari Grönlannin pohjoispuolella, Kap Morris Jesup -niemestä 37 kilometriä itään. Kaffeklubbenia pidettiin maailman pohjoisimpana paikkana maalla vuoteen 1998 saakka, jolloin löydettiin pieni 83-42 niminen pieni saari. Saari on noin kilometrin leveä.


title: Kaffeklubben

text: Saaren löysi yhdysvaltalainen Robert Peary vuonna 1900. Ensimmäisenä saarella vieraili tanskalainen tutkimusmatkailija, Lauge Koch vuonna 1921. Saarella on sama nimi kuin Kööpenhaminan mineralogian museon keskusteluklubilla.


title: Kaffeklubben

text: Vuonna 1969 kanadalainen työryhmä laski saaren pohjoisimman kohdan sijaitsevan 750 metriä kauempana pohjoisessa kuin Kap Morris Jesup, joten Kaffeklubbenista tuli maailman pohjoisin tunnettu maa-alue. Kaffeklubben menetti pohjoisimman saaren tittelin vuonna 1998, kun tutkimusmatkailijat Dennis Schmitt ja Peter Skafte havaitsivat 83-42 saaren lentokoneesta. Vuonna 2003 Schmitt ja Skafte matkasivat saarelle jäätä pitkin ja varmistivat saaren olevan kiinteää maata jossa kasvoi jäkälää.


title: Kaffeklubben

text: Saaresta pohjoiseen on muodostunut liikkuvia hiekkasärkkiä, joista kaikkein huomattavin on Oodaaq.


title: Harmonium

text: Harmonium oli kanadalainen progressiivinen rockyhtye, joka julkaisi kolme studioalbumia vuosina 1974–1976. Yhtye oli kotoisin Montrealista, Quebecin provinssista ja esitti ainoastaan ranskankielistä musiikkia. Yhtyeen perustivat vuonna 1972 Serge Fiori (kitara, huilu), Michel Normandeau (laulu, kitara) ja Louis Valois (basso, koskettimet). Harmonium oli kuuluisimpia 1970-luvun niin sanotun Quebecin progressiivisen genren edustajia. Muita saman genren edustajia olivat muun muassa Maneige ja Pollen.


title: Harmonium

text: Vuonna 1974 yhtyeeseen liittyivät Pierre A. Daigneault (puhaltimet) ja Serge Locat (koskettimet). Vuonna 1976 Normandeau ja Daigneault erosivat yhtyeestä ja tilalle tulivat Denis Farmer (lyömäsoittimet), Monique Fauteux (laulu), Robert Stanley (kitara) ja Libert Subirana (saksofoni, huilu, klarinetti). Yhtyeen kantavana voimana säilyi sävellyksistä pääsääntöisesti vastannut Serge Fiori.


title: Harmonium

text: Vuonna 1973 Harmonium pääsi esiintymään radio-ohjelmaan ja suurelta osin tämän ansiosta yhtye sai levytyssopimuksen CBS-yhtiön kanssa. Yhtyeen ensilevy "Harmonium" (1974) oli omaperäinen sekoitus jazzia, folkia ja progressiivista rockia. Levy menestyi kaupallisesti hyvin. Esimerkiksi kappaleet ”Pour un Instant” ja ”Un Musicien Parmi Tant d’Autres” olivat radiohittejä. Toinen albumi "Si on avait besoin d’une cinquième saison" (1975) (suom. "jos tarvitsisimme viidennen vuodenajan") oli jo selvästi progressiivisempi. Esimerkiksi levyn eeppinen päätösraita ”Histoires Sans Paroles” on yli 17-minuuttinen. Levy sai kriitikoilta erittäin hyvän vastaanoton.


title: Harmonium

text: Harmoniumin ura oli lyhyt, mutta menestyksekäs. Osa studioalbumeista ylitti Kanadassa kultalevyrajan jo 1970-luvulla. Myöhempi suosio on pysynyt tasaisena. Harmonium kiersi vuosina 1977–1978 myös Euroopassa ja Yhdysvalloissa. Yhtye teki jäähyväiskiertueensa vuonna 1980. Tämän jälkeen yhtyeen jäsenet keskittyivät soolouriinsa.


title: Scheeliitti

text:
Scheeliitti (CaWO), on volframimalmimineraali.
Väriltään scheeliitti on harmaanvalkoinen, hieman kellertävä tai ruskehtava. Viirun väri on valkoinen ja kiilto vaihtelee rasvakiillosta lasikiiltoon. Scheeliitin kovuus on 4,5-5,0 ja ominaispaino 6,0-6,1g/cm³. Scheeliitin kiderakenne on tetragoninen.


title: Scheeliitti

text:
Scheeliitti esiintyy esimerkiksi diopsidin, fluoriitin, granaatin, molybdeenihohteen ja sarvivälkkeen kera.
Scheeliittiesiintymiä on muun muassa Australiassa, Brasiliassa, Italiassa, Meksikossa, Ranskassa ja Suomessa muun muassa Ylöjärven kaivoksessa.


title: Scheeliitti

text: Scheeliittiä on vaikea erottaa kvartsista tai maasälvästä. Scheeliitin tunnistaa parhaiten UV-lampulla, sillä se fluoresoi sinivalkoista valoa ultraviolettivalossa.


title: Alus

text: alus on johdos sanasta "ala", ja on alun perin tullut siitä, että laiva on kantamansa lastin tai matkustajan alapuolella. Alus voi tarkoittaa seuraavia asioita:


title: Conga

text:
Conga on eteläamerikkalainen korttipeli, jossa tavoitteena on saada mahdollisimman paljon miinuspisteitä. Aluksi jokaiselle jaetaan seitsemän korttia. Jakajasta seuraavalle henkilölle jaetaan kuitenkin
kahdeksan korttia, sillä hän laittaa ensimmäisen kortin pinoon pöydälle. Jokainen henkilö myötäpäivään pelattaessa nostaa ensin pakasta yhden kortin ja laittaa sitten yhden kortin kädestä pinoon.


title: Conga

text:
Pelissä paras tavoiteltava käsi on kolme samaa ja kaksi samaa korttia. Siitä saa pelin loppuessa 50 miinuspistettä. Kakkoset ovat ns. jokereja, eli ne voivat olla mitä tahansa kortteja. Jos pelaajalla
on parien (kolme samaa korttia) lisäksi muita kortteja kädessä pelin loppuessa, lisätään niiden pisteellinen arvo kokonaistulokseen. Pareista ei tule plussaa, mutta kuvakorteista tulee kymmenen
pluspistettä per kortti, normaaleista korteista viisi pluspistettä per kortti ja kakkosista viisitoista.


title: Conga

text:
Pelin voi lopettaa lyömällä viitosta isomman kortin pinon päälle kuvapuoli alaspäin. Pelissä voi taktikoida lopettamalla pelin aivan alussa. Se aiheuttaa muille valtavasti pluspisteitä, jos
itsellä on pienet kortit. Jos pelataan monta peliä peräkkäin, kannattaa pitää kirjaa pistemääristä. Kannattaa myös sopia joku tietty pistemäärä, johon asti pelataan.


title: Palva

text: Palva tarkoittaa seuraavia asioita ja henkilöitä:


title: Huaca

text: Huaca (wak'a) oli Andien alkuperäiskansojen kuten inkojen pyhä paikka tai esine.


title: Huaca

text: Osaan huaca-paikoista on rakennettu pyramidi. Ne olivat muodoltaan neliön tai suorakaiteen muotoisia katkaistuja pyramideja tai niistä koostuvia rakennelmia, yleensä melko suurikokoisia. Ne tehtiin auringossa kuivatusta savitiilistä.


title: Fritz Honka

text: Fritz Honka (31. heinäkuuta 1935 – 19. lokakuuta 1998) oli saksalainen sarjamurhaaja, jonka uhreiksi joutui ainakin neljä prostituoitua Hampurin Reeperbahnilta. Honka säilytti uhriensa ruumiit.


title: Fritz Honka

text: Kaikki uhrinsa Honka surmasi oman kotitalonsa ullakolla. Naapureilta tuli valituksia epämiellyttävästä hajusta. Prostituuttisurmat tulivat ilmi kuitenkin vasta tammikuussa 1975, jolloin paikalle tulleet palomiehet löysivät uhrien jäännökset.


title: Fritz Honka

text: Honka kertoi viranomaisille murhanneensa naiset, koska he olivat pitäneet pilkkanaan miehen mieltymystä suuseksiin ja sen pitämistä vaginaaliyhdyntää parempana. Honka sai teoistaan elinkautisen vankeustuomion ja vapautui vuonna 1993.


title: Fritz Honka

text: Honka kuoli Langenhornin sairaalassa Hampurissa 63-vuotiaana vuonna 1998.


title: Tyrannosauridae

text: Tyrannosauridae on sukupuuttoon kuollut heimo, johon kuului kookkaita petodinosauruksia, kuten muun muassa "Tyrannosaurus". Tyrannosauridae-heimon jäsenet tunnistaa fossiileissa muun muassa pienten käsien ja ison kallon perusteella. Heimoon kuuluvat jäsenet olivat "Bagaraatan", "Xinjiangovenator", "Albertosaurus", "Gorgosaurus", "Alioramus", "Daspletosaurus", "Lythronax", "Nanotyrannus", "Tarbosaurus", "Tyrannosaurus rex", "Ablysodon" ja "Deinodon".


title: Bobby Rush

text: Bobby Rush (s. 23. marraskuuta 1946 Albany, Georgia) on yhdysvaltalainen poliitikko demokraattisesta puolueesta. Vuoden 1993 alusta alkaen hän on ollut Yhdysvaltain kongressin edustajainhuoneen jäsen Illinoisin osavaltion 1. piiristä. Hänen piirissään on suurempi määrä afroamerikkalaisia (65 %) kuin yhdessäkään muussa Yhdysvaltain vaalipiirissä.


title: Bobby Rush

text: Rush kävi Rooseveltin yliopistoa, Illinoisin yliopistoa ja McCormickin teologista koulua (kaikki Chicagossa). Hän palveli Yhdysvaltain armeijassa vuodesta 1963 vuoteen 1968, ja oli Illinoisin mustien pantterien jäsen. Rush oli vakuutusasioista vastaava Chicagon kaupungintalolla ennen kongressiin pääsemistään. Vuonna 2000 Rush voitti vaaleissa vastustajansa Barack Obaman, joka myöhemmin valittiin senaattoriksi ja sittemmin presidentiksi.


title: Joseph Vacher

text: Joseph Vacher (16. marraskuuta 1869 – 31. joulukuuta 1898) oli ranskalainen sarjamurhaaja.


title: Joseph Vacher

text: Vacher sai 19-vuotiaana tuomion raiskauksen yrityksestä. Hän yritti myöhemmin itsemurhaa, mutta sai ainoastaan osittaisen halvauksen ja joutui mielisairaalaan ammuttuaan itseään kasvoihin.


title: Joseph Vacher

text: Vacher pääsi mielisairaalasta 24-vuotiaana ja aloitti tämän jälkeen murhasarjansa. Vuonna 1894 alkaneiden neljän vuoden aikana Vacher surmasi yhteensä yksitoista ihmistä – seitsemän naista ja neljä miestä. Vacher oli puukottanut uhrejaan toistuvasti ja monesti poistanut heidän sisuksensa.


title: Joseph Vacher

text: Vacher jäi kiinni vuonna 1898 hyökättyään pellolla naisen kimppuun. Poliisilla oli vähän varsinaista todistusaineistoa Vacheria vastaan, mutta yllättäen hän päätti tunnustaa kaikki murhat. Vacher kuitenkin ilmoitti tulleensa "hulluksi" vesikauhuisen koiran puremasta.


title: Joseph Vacher

text: Vacher katsottiin oikeudessa syyntakeiseksi ja teloitettiin giljotiinilla vuonna 1898.


title: Jaakko Pajula

text: Jaakko Ilmari Pajula (9. elokuuta 1928 Helsinki – 24. tammikuuta 2012) oli Kansaneläkelaitoksen (Kela) pääjohtaja. Hän tuli Kelan palvelukseen lakimieheksi 1955 ja yleni urallaan lopulta pääjohtajaksi, jota tehtävää hän hoiti 1971–1993. Vuonna 1963 säädettyä ja syyskuussa 1964 voimaan tullutta sairausvakuutuslakia (364/4.7.1963) pidetään yleisesti Pajulan kirjoittamana.


title: Jaakko Pajula

text: Pajula kirjoitti ylioppilaaksi Turun Lyseosta 1948 ja valmistui lainopin kandidaatiksi Helsingin yliopistossa 1953. Vuonna 1955 hänestä tuli Kelan eläkeasiainosaston ylimääräinen sihteeri. Suoritettuaan asevelvollisuuden ja auskultoituaan Valkealan tuomiokunnassa varatuomarin arvoa varten Pajula oli jonkin aikaa Maatalousministeriön asutusasiainosastossa esittelijänä. Lakitieteen lisensiaatiksi hän valmistui 1962.


title: Jaakko Pajula

text: Vuonna 1957 Pajula palasi Kansaneläkelaitoksen palvelukseen eläkeosastoon. Hän työskenteli muun muassa Kelan lisätyn hallituksen eläkejaoston esittelijänä ja oikeudellisesti tärkeiden kysymysten valmistelijana Kelan sihteeristössä.


title: Jaakko Pajula

text: Pajula oli myös Keskustapuolueesta valittuna Turun kaupunginvaltuutetuksi.


title: Bob Woolmer

text: Robert Andrew "Bob" Woolmer (14. toukokuuta 1948 – 18. maaliskuuta 2007) oli englantilainen kriketinpelaaja ja Pakistanin krikettimaajoukkueen valmentaja.


title: Bob Woolmer

text: Woolmer kuoli samana päivänä, kun hänen valmentamansa Pakistanin krikettimaajoukkue hävisi yllättäen merkittävästi heikompitasoiselle Irlannille maiden välisen ottelun vuoden 2007 kriketin maailmanmestaruuskilpailuissa. Woolmerin kuolemaa tutkittiin ensin henkirikoksena, mutta kolmen eri patologin raportin perusteella Jamaikan poliisi ilmoitti 12. kesäkuuta 2007, että Woolmer kuoli luonnollisista syistä.


title: Bourne-joki (Wiltshire)

text: Bourne on Avonin sivujoki Englannissa Wiltshiren kreivikunnassa. Bournen alkulähde on lähellä Burbagen kylää. Joki virtaa Collingbourne Kingstonin, Collingbourne Ducisin, Tidworthin, Shiptonin, Newton Tonyn, Allingtonin, Boscomben, Idmistonin, Portonin, Winterbourne Gunnerin, Winterbourne Dauntseyn ja Winterbourne Earlsin kylien halki ennen kuin se yhtyy Avoniin lähellä Salisburya.


title: Bourne-joki (Wiltshire)

text: Joessa tehtiin rakennustöitä 1950-luvulla, ja siitä lähtien siinä on ollut vettä vain talvisaikaan (marraskuusta huhtikuuhun), joinakin vuosina joki on täynnä vain muutamia viikkoja. Sateisina vuosina joki saattaa tulvia pahasti. Huomattavia tulvavahinkoja tuli vuosina 2000 ja 2003.


title: The Cleansing

text: The Cleansing on kokkolalaisen Immortal Souls -yhtyeen toinen EP, joka julkaistiin "Little Rose Productions" -levymerkillä vuonna 2000. "Divine Wintertime" -EP:n tapaan "The Cleansing" äänitettiin "Studio Watercastlessa", Jyväskylässä 26.–30. helmikuuta 2000. Teknisestä avusta vastasi jälleen Arttu Sarvanne, mutta EP:n tuottajana toimi "Little Rose Productionsin" Manu Lehtinen.


title: The Cleansing

text: "The Cleansing" -EP julkaistiin niin sanotusti maistiaisena vuotta myöhemmin seuranneesta debyyttialbumista "Under the Northern Sky", jolta EP:llä on myös mukana suoraviivainen ja tarttuvia kertosäkeitä sisältävä kappale ""The Cleansing"". A. Särkioja on kertonut keksineensä kappaleen psyykkistä puhdistautumista käsittelevän teeman saunassa, mistä on perujaan aloitussäe ""Out from the darkened night, into the burning hot cleansing steam."" Kappaleet ""Until"" ja ""Prophet"" ovat uudelleensovitettuja versioita "Reflections of Doom" -demokasetin kappaleista. Demon doom metal -elementit on vaihdettu yhtyeen modernimpaan, nopeaan ja melodiseen ilmaisuun. ""Icebound"" oli äänitetty myös debyyttialbumia varten, mutta tuottajan ja yhtyeen päätöksellä jätettiin lopulta pois ja julkaistiin EP:llä. ""Iceboundin"" idean A. Särkioja kertoo tulleen ajatuksesta kapeista ja sulkeutuneista mielistä sekä rajusta lähellä kuolemaa olleesta kokemuksesta, joka tarvitaan havahduttamaan nukkuva mieli näkemään tilanteensa.


title: Juhla meren rannalla

text: Juhla meren rannalla on Kalle Kaarnan ohjaama suomalainen mykkäelokuva vuodelta 1929. Se pohjautuu Unto Seppäsen vuonna 1928 ilmestyneeseen samannimiseen romaaniin, jonka toinen painos kuvitettiin elokuvasta otetuilla valokuvilla. Elokuvan viimeiset esityskopiot tuhoutuivat Adams Filmin tulipalossa 1959.


title: Juhla meren rannalla

text: Elokuva sijoittuu tsaarinvallan aikaan Terijoelle. Monien muiden Pietarin silmäätekevien lailla sinne saapuu kesävieraaksi suururakoitsija Mihail Koslov. Kaunista vaimoaan Tamaraa Koslov kohtelee kaltoin. Tamara rakastuu kesän kuluessa Anton-nimiseen ylioppilaaseen. Heidän viimeinen lemmentuokionsa päättyy Tamaran traagiseen kuolemaan. Koslov on ampunut vaimonsa ja haavoittanut pahoin Antonia. Syksyn saavuttua Anton toipuu, mutta päätyy epätoivoiseen ratkaisuun. Hän hukuttautuu meren aaltoihin.


title: Juhla meren rannalla

text: Tuhoutuneessa elokuvassa Koslovia tulkitsi Yrjö Tuominen, Tamaraa Heidi Blåfield, jonka viimeinen roolityö se oli. Kaarlo Angerkoskelle elokuva oli ensimmäinen, samoin Arvi Tuomelle.


title: Juhla meren rannalla

text: Elokuvan valaistus ja lähikuvat saivat osakseen mairittelevaa huomiota, kuvaajana toimi ruotsalainen Gustaf Boge. Heidi Blåfieldin Tamaraa arvosteltiin sisällyksettömäksi. Angerkosken roolisuoritus sai kriitikoilta varovaista kiitosta.


title: Toden toistoa

text: Toden toistoa on suomalaisen kosketinsoittaja-laulaja Jukka Gustavsonin kolmas soololevy ja samalla ensimmäinen soololevy, jolla kuullaan laulua. Levyn sanoituksiin on vahvasti vaikuttanut Jukka Gustavsonin uskonnollinen elämänkatsomus.


title: Toden toistoa

text: A-puoli


title: Toden toistoa

text: B-puoli


title: Toden toistoa

text: Sävellykset, sanoitukset ja tuotanto: Jukka Gustavson"Tahdon kertoa sinulle kaiken minkä haluat minun tietävän" kappaleen instrumentaali-sovitus Sahti-yhtyeen 1979 esittämänä YLE:n elävässä arkistossa


title: Yrjö Tuominen

text: Emil Yrjö Tuominen (20. huhtikuuta 1892 Vaasa – 13. lokakuuta 1946 Helsinki) oli suomalainen näyttelijä.


title: Yrjö Tuominen

text: Tuominen syntyi vaasalaisen rautatieläisen perheeseen. Hän opiskeli Tampereen ruotsinkielisessä teknisessä opistossa, ja sai työpaikan Tampereen pellavatehtaasta konepiirtäjänä. Samoihin aikoihin hän aloitti iltanäyttelijänä Tampereen Työväen Teatterissa ja vuonna 1919 hän sai kiinnityksen Tampereen Teatteriin, mutta säilytti edelleen konepiirtäjän toimensa. Lopulta teatteri kuitenkin vei ja Tuominen siirtyi Helsinkiin Kansan Näyttämölle, jossa myös hänen tuleva vaimonsa Eine Laine työskenteli. Neljän Kansan Näyttämö -vuoden jälkeen Tuominen siirtyi Kansallisteatteriin. Eroon päättyneestä avioliitosta Eine Laineen kanssa syntyi yksi tytär.


title: Yrjö Tuominen

text: Yrjö Tuominen esiintyi yli 50 elokuvassa. Erityisen hyvin hänet muistettaneen Väinö Suomisen roolista 1940-luvun Suomiset-elokuvissa sekä vuodesta 1938 lähtien "Suomisen perhe" -kuunnelmasarjassa. Eine Laine tulkitsee samassa elokuvasarjassa Väinön äidin, Sofia Suomisen osan. Tuomisen elokuvaura alkoi vuonna 1924 patruunan pelitoverin roolilla mykkäelokuvassa "Myrskyluodon kalastaja". Vuonna 1929 hänellä oli keskeinen osa mykkäelokuvassa "Juhla meren rannalla". Tuomisen elokuvaura jatkui neljän mykkäfilmin jälkeen äänielokuvassa "Tukkipojan morsian" (1931). Yli miljoona katsojaa saaneessa kartanokomediassa "Siltalan pehtoori" hän tulkitsee kamreeri Suvantoa. Rooli on Tuomiselle tyypillinen hyvin toimeentulevan, rennon ja elokuvan draamallisia jännitteitä tasaavan miehen osa. Hänet nähdään myös muun muassa klassikkoelokuvissa "Pohjalaisia" (1936), "Asessorin naishuolet" (1937) ja "Seitsemän veljestä" (1939).


title: Yrjö Tuominen

text: Omana aikanaan suosituimpiin radio-ohjelmiin kuuluneen "Suomisen perhe" -kuunnelmasarjan isä Väinö Suominen henkilöityi Yrjö Tuomiseen niin vahvasti, että hänen siunaustilaisuutensa täpötäydessä Helsingin vanhassa kirkossa 25. lokakuuta 1946 radioitiin suorana lähetyksenä ja kuunnelmasarjassa esitettiin samana päivänä jakso "Kun isä on poissa". Tuomisen kuoltua hänen tilalleen ei otettu uutta näyttelijää, vaan perhe jatkoi isättömänä. Yrjö Tuominen on haudattu Hietaniemen hautausmaalle.


title: Kiilto

text: Kiilto on pinnan optinen ominaisuus, joka kuvaa pintaan osuvan valon fysikaalista käyttäytymistä heijastumisessa. Kyse on siis pinnan valonheijastusominaisuudesta. Kiiltoon vaikuttavia tekijöitä ovat: heijastuskerroin, valon tulokulma ja pinnan topografia.


title: Kiilto

text: Pinnan tasaisuuden eli em. topografian vaikuttaessa kiiltoon, sileä pinta näyttää kiiltävämmältä kuin vastaava epätasaisempi pinta. Kyseessä ovat mikrometriluokan epätasaisuudet. Kiiltävän pinnan vastakohtana on mattapinta, jonka heijastama valo on diffuusia. Maalaustermistössä puolikiiltävä, puolihimmeä ja himmeä kuvaavat maalien kiilto-ominaisuuksia. Varsinaiseen maalipinnan kiiltoon vaikuttavat kuitenkin myös em. tekijät.


title: Kiilto

text: Pinnan heijastusta voidaan teknisesti mitata kiiltomittarilla. Mittauksessa käytetään polarisoimatonta valkoista valoa, joka suunnataan mitattavaan pintaan sopivassa tulokulmassa. Pinnasta heijastuvan valon intensiteetti mitataan valoilmaisimella. Valon intensiteetti kasvaa kiillon lisääntyessä.


title: Kiilto

text: Tyypillisesti kiiltomittaukset tehdään tulokulmilla 20°, 60° ja 85°. Himmeät pinnat mitataan suuremmilla tulokulmilla. Uusimmat värimittarit sisältävät kiillonmittaustoiminteen.


title: Kiilto

text: Silmämääräinen kiillon arviointi tehdään useista suunnista ja erityisesti sellaisesta suunnasta, josta pinnan heijastamaa valoa on helppo arvioida. Silmämääräinen arvio on kuitenkin aina subjektiivinen.


title: Perry Rhodan

text: Perry Rhodan - miehemme maailmankaikkeudessa ("Perry Rhodan") on saksalainen tieteislukemistosarja. Ensimmäinen Perry Rhodan -seikkailu "Unternehmen Stardust" (suomeksi "Kauhun hetkiä kuussa") ilmestyi 8. syyskuuta 1961 Saksassa ja on sen jälkeen ilmestynyt viikoittain. 2500. vihkoromani "Projekt Saturn" ilmestyi 17.7.2009.


title: Perry Rhodan

text: Lehti on Saksassa ilmestynyt parhaimmillaan viitenä eri painoksena, mutta nykyään ilmestyy vain 1., 3. ja 5. painos. Lisäksi sarjaa julkaistaan useissa eri maissa ja eri kielillä (tällä hetkellä: Brasiliassa, Kiinassa, Ranskassa, Hollannissa, Tšetšeniassa, Japanissa ja USA:ssa).


title: Perry Rhodan

text: Suomessa Perry Rhodan ilmestyi vuonna 1975. Sarjan julkaisu lopetettiin vain 16 numeron jälkeen.


title: Perry Rhodan

text: Perryn perusidea on yksinkertainen. (Hyvä) amerikkalainen astronautti löytää kuusta haaksirikkoutuneen avaruusaluksen, ystävystyy heidän kanssaan ja perustaa galaktisen imperiumin. Välissä seikkaillaan sekä vieraissa galakseissa, että toisissa ulottuvuuksissa ja menneisyydessä. Lisäksi kuolemattomuuden takaava laite auttaa päähenkilön säilyttämisessä.


title: Perry Rhodan

text: Perry Rhodanin oheistuotteina on ilmestynyt muun muassa tiivistetty kirjasarja ("Silberbände" - hopeakannet), kuunnelmia, eri päähenkilöiden omia alasarjoja ("Atlan"), taskukirjasarja Perryversumista, musiikkia, oheisrihkamaa (hahmoja, solmio, muki yms.) ja jopa elokuva "S.O.S. im Weltall" (1967).


title: Wylye

text: Wylye on Avonin sivujoki Wiltshiressä Etelä-Englannissa. Se nousee Warminsterista lounaaseen ja kulkee kaupungin läpi. Se virtaa lähinnä itään, muodostaen Wylyen laakson (Wylye Valley), jota A36-tie ja Wessexin päärautatielinja käyttävät. Se yhtyy Nadder-jokeen Wiltonissa, jonka jälkeen vedet virtaavat Avon-jokea pitkin mereen Cristchurchin kohdalla.


title: Wylye

text: Wilton ja Wiltshire on epäsuorasti nimetty joen mukaan. Alueella sijaitsee myös Wylyen kylä. Joen varrella on Heytesburyn, Codfordin, Sherringtonin ja Boytonin kylät.


title: Bradley-ilmiö

text: Bradley- () tai Wilder-ilmiö on mielipidetiedustelujen epätarkkuustekijä tapauksissa, joissa Yhdysvaltain politiikassa vaalikampanjassa ovat vastakkain valkoinen ja ei-valkoihoinen ehdokas. On ollut tapauksia, joissa tilastollisesti merkittävä määrä valkoihoisia äänestäjiä kertoo kyselyssä ennen vaaleja, että he ovat joko vilpittömästi epätietoisia tai todennäköisesti äänestävät ei-valkoihoista ehdokasta, mutta nämä äänestäjät muuttavat käyttäytymistään, kun antavat äänensä.


title: Bradley-ilmiö

text: Valkoiset äänestäjät, jotka sanoivat, että ovat epätietoisia, jakautuvat tilastollisesti suurin luvuin valkoihoisen ehdokkaan taakse, ja useat niistä valkoihoisista äänestäjistä, jotka sanoivat äänestävänsä mustaihoista ehdokasta loppujen lopuksi antavat äänensä valkoihoiselle ehdokkaalle. Tämä haluttomuus antaa tarkkoja kyselyvastauksia on joskus laajentunut myös vaalien jälkeisiin kyselyihin.


title: Bradley-ilmiö

text: Tutkijat ovat teoretisoineet, että jotkut valkoihoiset äänestäjät tuntevat sosiaalista painetta olla antamatta julkisesti tukeaan valkoihoiselle ehdokkaalle, koska he pelkäävät, että se saisi heidät näyttämään rasistilta.


title: Von der Pahlen

text: von der Pahlen on keskiajalta lähtien tunnettu baltiansaksalainen aatelissuku, jonka alkuperä on Westfalenissa. Suvun jäseniä on ollut edustettuna Ruotsin, Venäjän sekä baltian maiden ritarihuoneissa. Ruotsissa ja Venäjällä on eräät sukuhaarat korotettu kreivilliseen arvoon. Virossa suku on hallinnut Palmsen kartanoa.


title: Nupo

text: Nupo tarkoittaa sarvetonta nautaa, joskus vuohta ja lammastakin. Nupous on määräävä perinnöllinen ominaisuus ja sitä esiintyy erityisesti maatiaisnautaroduissa. Monista roduista on erityisesti jalostettu nupoja. Luonnostaan sarvelliset eläimet voidaan nupouttaa. Nupouttamisen katsotaan lisäävän esimerkiksi karjanhoitajan turvallisuutta ja vähentävän onnettomuusriskiä laitumella ja pihatoissa. Joillakin yksilöillä sarvet voivat luonnostaan kasvaa niin kieroon, että ne kääntyvät esimerkiksi eläimen silmää kohden tai häiritsevät korvan liikkeitä.


title: Nupo

text: Nupouttaminen tapahtuu joko polttamalla erityisellä nupoutusraudalla tai sahaamalla. Aiemmin on käytetty myös esimerkiksi lipeää. Lipeää tai polttorautaa käytettäessä nuoren eläimen sarvenaiheet tuhotaan siten, että sarvi ei ala edes kasvaa. Lipeän käyttö nupouttamisessa on nykyään kiellettyä eläinsuojelullisista syistä. Mikäli nupouttaminen ei onnistu täysin, sarvi voi kasvaa epämuodostuneena tai vinoon. Sahatut sarvet kasvavat vielä, mutta sarven pää on tylppä. Täysikasvuisen naudan sarvien sahaamista ei niinkään kutsuta nupouttamiseksi vaan sarvien poistoksi. Sarvien poisto on riskialtis toimenpide, jos sarvet sahataan tyvestä niin, että verisuonia ja hermoja sisältävä sarvimarto katkaistaan.


title: Ligandi

text: Ligandi voi tarkoittaa:


title: Kaarnalaiva

text: Kaarnavene eli kaarnalaiva on perinteinen, lasten itselleen askartelema lelu. Palanen vanhan männyn paksua kuorta eli kaarnaa vuollaan puukolla veneen muotoiseksi. Veneeseen voidaan myös kiinnittää puutikku mastoksi ja mastoon lehti purjeeksi. Kaarnalaivat on tapana laskea vesille.


title: Kaarnalaiva

text: Kaarnaa on saatavilla rannoilta, jossa sitä on ajelehtinut maihin ja vesi on hionut siitä sileäreunaisia paloja. Kaarna on huokoista, ja sitä on helppo vuolla.


title: Kaarnalaiva

text: Tove Janssonin Muumi-kirjoissa vuollaan paljon kaarnalaivoja, ja muistelmissaan hän mainitsi äitinsä Signe Hammarsten-Janssonin olleen kaarnalaivojen veiston mestari.


title: Kaarnalaiva

text:
Joulukuussa 2016 Riku Rantalan ja kumppaneiden Startup Refugees -verkosto esitteli Slush-tapahtumassa Fair Start -brändillä tuotetun Life Seeker Boat -kaarnaveneen, jonka turvapaikanhakijat ovat valmistaneet. Fair Start -brändin alla myytyjen design-tuotteiden tuotot menevät ne tehneille turvapaikanhakijoille.
Startup Refugees sai rahaa Suomi 100 -hankkeelta.


title: Wipert von Blücher

text: Wipert von Blücher (14. heinäkuuta 1883 Schwerin, Saksa – 20. tammikuuta 1963 Garmisch-Partenkirchen, Länsi-Saksa) oli oikeustieteen tohtori, Saksan Helsingin-lähettiläs 12. toukokuuta 1935 vuoden 1944 loppupuolelle.


title: Wipert von Blücher

text: Blücher osallistui ensimmäiseen maailmansotaan, ja hän astui Saksan ulkoasiainministeriön Auswärtiges Amtin palvelukseen vuonna 1918. Hän palveli diplomaattisissa tehtävissä Tukholmassa, Buenos Airesissa, Teheranissa ja Helsingissä. Hän ei ollut Saksan kansallissosialistisen työväenpuolueen jäsen, ja diplomaattina ammattidiplomaatti. Välien rikkouduttua Suomen kanssa syyskuussa 1944 hän siirtyi eläkkeelle marraskuussa 1944.


title: Wipert von Blücher

text: Blücheriltä on lähtöisin suomalaisen poliittisen historiankirjoituksen kieleen professori Arvi Korhosen välittämänä tullut niin sanottu ”ajopuuteoria”, jonka Blücher esitti muistelmissaan 1950:


title: Sisäinen valvonta

text: Sisäinen valvonta on johtamis- ja hallintojärjestelmän osa, jonka tavoitteena on auttaa organisaatiota saavuttamaan päämääränsä. Jossakin muodossa sisäistä valvontaa toteutetaan kaikissa organisaatioissa.


title: Sisäinen valvonta

text: Sisäiselle valvonnalle ei ole olemassa yhtä ja kaikenkattavaa määritelmää. Yleisesti tunnetun sisäisen valvonnan määritelmän tarjoaa COSO-malli, jonka mukaan organisaation valvonta on sen hallituksen, johdon ja muun henkilökunnan toteuttama prosessi, jonka tarkoitus on tuottaa kohtuullinen varmuus seuraavien tavoitteiden toteutumisesta:


title: Sisäinen valvonta

text: Sisäinen valvonta koostuu COSO-mallin mukaan viidestä toisiinsa liittyvästä ja keskinäisessä suhteessa olevasta osatekijästä:


title: Sisäinen valvonta

text: COSO-malli on julkaistu vuonna 1992. Tuorein päivitys malliin tehtiin toukokuussa 2013. Siinä esitellään 17 tehokkaaseen sisäiseen valvontaan liittyvää periaatetta.


title: Sisäinen valvonta

text: Käytännössä sisäinen valvonta rakentuu useista osa-alueista organisaation eri tasoilla, kuten esimerkiksi organisaation hyväksymisvaltuuksista, työtehtävien jaosta sekä laskenta- ja ohjausjärjestelmien sisältämistä kontrolleista. Sisäinen valvonta on aina erilainen eri organisaatioissa, siihen vaikuttavat muun muassa yrityksen koko, omistussuhteet, rakenne, toimiala ja toimintojen luonne. Organisaation muutostila, esimerkiksi voimakas kasvu tai muutokset omistuspohjassa, vaikuttaa myös merkittävästi sisäisen valvonnan tarpeeseen. Tärkeintä ei kuitenkaan ole se millä tavalla sisäinen valvonta on järjestetty, vaan se että se toimii.


title: Sisäinen valvonta

text: COSO-raportissa tavoitteet jaetaan kolmeen ryhmään.


title: Sisäinen valvonta

text: 1) Toiminnalliset tavoitteet. Tavoitteet, jotka liittyvät organisaation resurssien tarkoituksenmukaiseen ja tehokkaaseen käyttöön. Tavoite toteutuu, kun se saavutetaan resursseja tarkoituksenmukaisesti ja tehokkaasti käyttäen.


title: Sisäinen valvonta

text: 2) Taloudellinen raportointi. Tavoite toteutuu, kun organisaation ylimmällä johdolla ja muulla johdolla on päätöksenteossa käytettävissä luotettavaa tietoa oikeaan aikaan ja kun ulkoiset sidosryhmät voivat luottaa annettuun taloudelliseen informaatioon.


title: Sisäinen valvonta

text: 3) Lakien ja sääntöjen mukaisuus. Tavoite toteutuu, kun organisaation toiminnassa noudatetaan lakeja ja organisaation itselleen luomia sääntöjä ja toimintatapoja.


title: Sisäinen valvonta

text: Sisäinen valvonta voi auttaa johtoa varmistamaan, että organisaatiossa tehdään tai jätetään tekemättä asioita johdon tavoitteiden ja toimintaohjeiden mukaisesti. Mikäli puutteita huomataan, voidaan sisäisen valvonnan avulla pyrkiä korjaamaan tilannetta ja kehittämään toimintatapoja. On kuitenkin huomattava, että sisäisellä valvonnalla tavoitellaan "riittävää varmuutta" – ei täyttä varmuutta – tavoitteiden toteutumisesta. Hyväkään kontrollijärjestelmä ei ole sataprosenttinen este tehottomuudelle tai väärinkäytöksille. Sisäinen valvonta ei voi ehkäistä virhe-arvioiden tai -päätösten eikä ulkoisten tapahtumien (lama, lakko, luonnonmullistus) syntymistä.


title: Sisäinen valvonta

text: Osakeyhtiölain ja Suomen listayhtiöiden hallinnointikoodin mukaan yrityksen hallitus on vastuussa yrityksen sisäisen valvonnan asianmukaisesta järjestämisestä. Toimitusjohtajalla on kokonaisvastuu sisäisen valvontajärjestelmän luomisesta, implementoinnista ja ylläpitämisestä. Toimitusjohtaja on myös avainroolissa ns. ”tone at the top” -viestin jalkauttamisessa organisaation eri tasoille. Suurissa yrityksissä käytännössä toimitusjohtaja ohjaa keskijohtoa tarjoamalla yleiset sisäisen valvonnan suuntaviivat ja käymällä läpi heidän tapaa ohjata liiketoimintaa. Keskijohto puolestaan on vastuussa tarkempien sisäisen valvonnan periaatteiden luomisesta omassa liiketoimintayksikössään. Pienissä yrityksissä toimitusjohtajan viesti ja elkeet ovat suoremmassa yhteydessä suorittavien työntekijöiden käsitykseen sisäisen valvonnan periaatteista.


title: Sisäinen valvonta

text: Valtion talousarviosta annetun lain (423/1988) 24 b §:n mukaan viraston ja laitoksen on huolehdittava siitä, että sisäinen valvonta on asianmukaisesti järjestetty sen omassa toiminnassa sekä toiminnassa, josta virasto ja laitos vastaa. Viraston tai laitoksen sisäisen valvonnan järjestämistä johtaa ja sen asianmukaisuudesta ja riittävyydestä vastaa viraston ja laitoksen johto.


title: Sisäinen valvonta

text: Kuntalakiin ovat vuonna 2014 tulleet voimaan säännökset kunnan ja kuntakonsernin sisäisestä valvonnasta ja riskienhallinnasta. Valtuustojen tulee päättää kunnan ja kuntakonsernin sisäisen valvonnan ja riskienhallinnan perusteista. Lisäksi hallintosääntöön tulee ottaa tarpeelliset määräykset lähinnä asiaa koskevasta toimivallasta ja tehtävien jaosta.


title: Sisäinen valvonta

text: Vaikka virallinen vastuu sisäisestä valvonnasta kuuluu ylimmälle johdolle, on käytännön tasolla jokainen työntekijä vastuussa omalta osaltaan sisäisestä valvonnasta sitoutumalla noudattamaan organisaation toimintaohjeita ja -tapoja päivittäisissä työtehtävissään. Jokaisella työntekijällä on myös vastuu raportoida organisaatiossa eteenpäin ohjeiden ja toimintatapojen laiminlyöntejä tai väärinkäytösepäilyjä.


title: Sisäinen valvonta

text: Joissakin organisaatioissa on sisäinen tarkastus, eli toiminto, joka auttaa johtoa varmistamaan, että sisäinen valvonta toimii. Sisäinen tarkastus raportoi johdolle, hallitukselle tai hallituksen perustamalle tarkastusvaliokunnalle sisäisen valvonnan tasosta.


title: Sisäinen valvonta

text: Suomessa listattuja yhtiöitä koskee Keskuskauppakamarin julkaisema Suomen listayhtiöiden hallinnointikoodi (Corporate Governance), joka sisältää luvussa 8. suosituksia yhtiön sisäisen valvonnan, riskienhallinnan ja sisäisen tarkastuksen järjestämisestä. Samansuuntaiset suositukset on myös listaamattomia yhtiöitä koskien.


title: Sisäinen valvonta

text: Finanssivalvonnan Standardissa 4.1.Sisäisen valvonnan järjestäminen annetaan ohjeita ja määräyksiä koskien luottolaitosten ja muiden finanssialan sisäistä valvontaa-


title: Sisäinen valvonta

text: Kuntaliiton asiantuntijoiden julkaiseman käytännönläheisen ohjeen tarkoituksena on antaa helposti käytäntöön sovellettavia neuvoja kunnan sisäisen valvonnan ja riskienhallinnan tunnistamiseksi ja kehittämiseksi.


title: Sisäinen valvonta

text: Valtionhallinnon organisaatioille on Valtionvarainministeriön controller-toiminto laatinut suosituksen sisäisen valvonnan ja riskienhallinnan hyvistä käytännöistä.


title: Sisäinen valvonta

text: Kaikissa edellä mainituissa kerrotaan tai niiden taustalla vaikuttaa COSO- tai COSO ERM-malli. COSO ERM-malli täydentää COSO-mallia riskienhallinnan osalta.


title: Chan Chan

text: Chan Chan oli intiaanivaltio Chimorin pääkaupunki ja arkeologinen kohde Perussa 490 kilometriä Limasta luoteeseen. Kaupunki oli aikoinaan esikolumbiaanisen Amerikan suurin kaupunki.


title: Chan Chan

text: Muodoltaan kolmiomainen kaupunki on jaettu 12 metriä korkeilla laastilla silatuista savitiilistä tehdyillä muureilla yhdeksään linnoitukseen. Epätavallisen korkeiden muurien tarkoitukseksi on ehdotettu arkkitehtonista ratkaisua pölyn ja hiekan kulkeutumisen estämiseen sekä kovien tuulten vaikutusten vähentämiseen.


title: Chan Chan

text: Paikka lisättiin vuonna 1986 UNESCOn maailmanperintöluetteloon ja samana vuonna myös vaarantuneiden kohteiden listalle, koska se on herkkä tuulten ja sateiden aiheuttamalle luonnolliselle eroosiolle.


title: Ruiskuvalukone

text: Ruiskuvalu on muoviesineiden valmistustekniikka. Konetta, jolla tehdään ruiskuvalua, sanotaan ruiskuvalukoneeksi ja joskus myös ruiskupuristuskoneeksi. Tässä koneessa sulaa kestomuovia puristetaan paineella muottiin, jossa esine jäähtyessään jähmettyy muotin muotoiseksi. Jäähtymisen nopeuttamiseksi muotti on useimmiten vesijäähdytetty. Valmistussyklin nopeus vaihtelee kappaleen koon mukaan ollen muutamasta kymmenestä sekunnista joihinkin minuutteihin. Paksuseinämäisiä kappaleita joudutaan jäähdyttämään pidempään. Ruiskuvaletun muovikappaleen paino voi olla alle gramman painoisesta useisiin kiloihin. Muotti on usein suunniteltu siten, että kappale irtoaa muotin auetessa. Valmis kappale voi pudota muotin alla olevaan laatikkoon tai kuljettimelle tai nykyään yhä useammin teollisuusrobotti poimii kappaleen muotista ja asettaa sen oikeassa asennossa tarjottimelle, josta seuraavassa työvaiheessa kappale voidaan edelleen käsitellä automaattisesti. Ruiskuvalettua muovikappaletta katsottaessa on usein nähtävissä muotin sauma, ruiskutuskohta ja seinämien pieni päästö siihen suuntaan, johon kappale poistuu.


title: Ruiskuvalukone

text: John Wesley Hyatt teki ensimmäisen ruiskutusvalun muottiin vuonna 1868 valmistaessaan biljardipalloja selluloidista. Hän ja hänen veljensä Isaiah patentoivat ruiskuvalukoneen, joka toimi mäntäperiaatteella vuonna 1872. Ruiskuvaluprosessi säilyi suunnilleen samana vuoteen 1946, jolloin James Hendry rakensi ensimmäisen pyörivää ruuvia käyttävän ruiskuvalukoneen. Ruuvikierre, joka pyöriessään ulkopuolelta kuumennetussa putkessa sulattaa muovimateriaalin, sekoittaa ja pumppaa sitä sekä tekee ruiskutusiskun, aiheutti vallankumouksen muovituotteiden valmistuksessa. Noin 95 prosenttia muovien valukoneista hyödyntää ruuvia.


title: Ruiskuvalukone

text: Ruiskuvalukoneessa valmistetaan kestomuoveista, siis uudelleen sulatettavista muoveista, esineitä. Yleisempiä ruiskuvalettuja muovilajeja ovat:


title: Ruiskuvalukone

text: Ruiskuvalukoneen pääosat ovat koneen runko, muotinsulkumekaniikka, muotti, ruiskutusruuvi ja materiaalinsyöttöjärjestelmä sekä ohjausjärjestelmä. Ruiskuvalukoneita tyypitetään sen mukaan, kuinka suuri on muotin sulkuvoima eli kiinnipitovoima. Se voi vaihdella alle 5 tonnista 6000 tonniin. Useimmiten kone rakennetaan niin, että muotti sulkeutuu vaakatasossa. Joihinkin erikoistarkoituksiin tehdään koneita, joissa muotti aukeaa pystysuunnassa. Tällöin halutaan hyödyntää painovoimaa valussa ja kyse on yleensä sellaisista koneista, joihin lisätään jokin metalliesine yhdistettäväksi valettavaan muoviin, kuten ruuvimeisselin valmistuksessa.


title: Ruiskuvalukone

text: Muottia vaihdetaan tuotteen mukaan. Muotti kiinnitetään ruuvattavilla kiinnittimillä tai jos koneessa on käytössä nopean muotinvaihtotekniikka, niin sitten muotti kiinnittyy hydraulisesti tai magneettisesti. Muotti kiinnitetään koneen muottivälin molempiin seinämiin. Yleensä se seinämä, josta ruuvi painuu ruiskutettaessa muottia vasten, on kiinteä ja toinen seinämä liikkuu.


title: Ruiskuvalukone

text: Käyttövoiman suhteen koneita on kahta tyyppiä, hydraulisia, sähköisiä tai näiden yhdistelmiä. Sulkuvoimaa voidaan lisätä polvimekanismin avulla. Ensimmäisen täysin sähköisen ruiskuvalukoneen esitteli Nissei vuonna 1983, mutta tämä tekniikka ei ole syrjäyttänyt hydraulitekniikkaa muualla kuin Japanissa.


title: Ruiskuvalukone

text: Muotti tai työkalu on tietenkin kappaleen muodon kannalta tärkeä, ja jokaisella erilaisella kappaleella on oma muottinsa. Liiketoimintalogiikka muottien suhteen on usein järjestynyt niin, että muovituotteen suunnittelija- ja myyjäyritys (esimerkiksi kännykänkuoria tehtäessä kännykän valmistaja) omistaa muotin. Ruiskuvaluun erikoistunut yritys kuitenkin hallinnoi näitä muotteja ja asentaa niitä ruiskuvalukoneisiin sitä mukaa kuin muoviosia tilataan. Muotit voi valmistaa jokin kolmas yritys, joka on erikoistunut työkalutekniikkaan ja muottien valmistukseen. Muottirungot ovat standardisoituneet ja niilläkin on omat toimittajansa. Vähänkin monimutkaisempi ruiskuvalukoneen muotti maksaa henkilöauton verran ja jopa enemmän.


title: Ruiskuvalukone

text: Pienissä valmistussarjoissa muotin hinta on määräävä. Useimmiten muoteissa tehdään satojentuhansien tai miljoonien kappaleiden sarjoja, jolloin muottikustannukset kappaletta kohden ovat pienet ja määrääviksi tulevat raaka-ainekustannukset sekä energian kulutus. Tilavuuteensa nähden muovit ovat edullisia, niiden sulamislämpötilat ovat alhaisia (150–300 °C), ja koska ruiskuvalettu kappale tulee usein muotista valmiina ulos, niin valmistuskustannukset kappaletta kohden jäävät pieniksi. Nämä ovat tärkeitä syitä muoviesineiden menestykseen.


title: Ruiskuvalukone

text: Muottien korkean hinnan syy on se, että ne tehdään yleensä yksittäiskappaleina kovaksi karkaistusta teräksestä. Muitakin materiaaleja käytetään, esimerkiksi alumiinia pienten sarjojen muotteihin. Karkaistua terästä työstetään kipinätyöstöllä, lastuavalla työstöllä ja hiomalla.


title: Ruiskuvalukone

text: Muottien suunnittelussa on tärkeää, että kappale ei jää jumiin muottiin ja että muotti täyttyy kokonaan ennen kappaleen jähmettymistä. Ruiskuvalukoneet ovat automaattisia, ja kappaleen irtoaminen tai täydellisyys joudutaan joskus varmistamaan vaa’alla, kameralla tai muulla tunnistimella. Sulkeutuvan muotin väliin jäänyt kappale saattaa vaurioittaa muottia. Muotia suunniteltaessa on huomioitava myös valukappaleen kutistuminen ja pyrittävä minimoimaan valuvirheiden mahdollisuus.


title: Ruiskuvalukone

text: Muotti jakautuu vähintään kahteen osaan. Usein käytetään kolmiosaisia muotteja, joista keskimmäinen levy on niin sanottu irrotuslevy. Tämä voi toimia esimerkiksi siten, että kuppimainen kappale jää sydämen (karan) päälle ensimmäisen osan auetessa ja aukeamisliikkeen edetessä irrotuslevy vetää kappaleen pois karan päältä kunnes kappale putoaa muotin alle. Muoteissa on usein käytössä myös ulostyöntäjätappeja. Monimutkaisissa muoteissa on useaan suuntaa liikkuvia karoja (esimerkiksi Y-tyyppiset putkiyhdekappaleet).


title: Ruiskuvalukone

text: Kun tehdään pieniä kappaleita, yhdessä muotissa tehdään usein kerralla useita samanlaisia kappaleita, mikä tehostaa edelleen tuotantonopeutta. Pullonkorkkien muotissa saattaa syntyä jopa 128 pullonkorkkia yhdellä puristuksella. Yhdessä muotissa voidaan tehdä myös erilaisia osia samalla kertaa, jolloin nämä kuuluvat tyypillisesti samaan tuotteeseen.


title: Ruiskuvalukone

text: Perustyökierto alkaa muotin sulkeutumisesta, seuraavaksi kuuma ruuvi ja ruiskutussuutin painuu muottia vasten. Tämän jälkeen ruuvi tekee iskun eteenpäin ruiskuttaen sulan muovin muottiin. Sitten ruuvi ruuvautuu taakse täyttäen sulamattomilla granulaateilla ruuvin alkupään. Seuraavaksi ruiskutusyksikkö vetäytyy ja jäähdytysajan jälkeen muotti avautuu ja kappale poistuu tai poistetaan.


title: Ruiskuvalukone

text: Ruuvia kuumennetaan putken ulkopuolelta vastuksilla ja tarvittaessa jäähdytetään ilmalla tai ympäröivään sylinteriin rakennetulla vesikierrolla. Muovi kuumenee ja sulaa myös ruuvin aiheuttaman kitkan vuoksi. Muottia jäähdytetään yleensä sen kanavissa kiertävällä vedellä. Hyvän ja tasaisen laadun saavuttamiseksi tahtiajan ja muotin lämmön pitäisi pysyä vakiona. Häiriön tullessa muotti ehtii jäähtyä ja muovimassa kuumeta, jolloin häiriöiden jälkeen ensimmäisissä kappaleissa on usein joko valuvirheitä tai mittavirheitä.


title: Ruiskuvalukone

text: Koko työkierto on logiikkaohjattu. Kaikki ajat, lämpötilat, iskunpituudet ym säädetään tuotteen mukaan.


title: Ruiskuvalukone

text: Kestomuovisista kappaleista ylijäävät valukanavat (jöötit) ja hylätyt tuotteet voidaan usein jauhaa ja käyttää uudelleen vastaavien tuotteiden valmistukseen.


title: Intti jytää

text: Intti jytää on vuonna 1973 julkaistu kokoelmalevy, joka sisältää edellisenä vuonna pidetyn sotilaslaulukilpailun parhaimmiston. Levyn materiaali on pitkälti iskelmävoittoista. Laulukilpailun voitti Allu Tuppurainen kappaleellaan "Int".


title: Codford

text: Codford on kylä Salisburyn tasangon eteläpuolella Wylyen laaksossa Wiltshiressä Englannissa.


title: Codford

text: Kylä sijaitsee A36-tien varrella Salisburyn ja Warminsterin välissä. A36-tie kulki ennen pitkin Codfordin pääkatua, mutta kiertotie rakennettiin 1990-luvulla ja se poisti raskaan liikenteen kulun kaupungin läpi.


title: Codford

text: Kylä muodostettiin Codford St. Maryn ja Codford St. Peterin kunnista. Läheiset kylät kasvoivat yhteen ja virallinen liitto muodostettiin 1928 molempien osapuolten suostumuksella. Kuusi vuotta myöhemmin seurakunnista tuli yksi. Molemmat kirkot ovat nykyäänkin toiminnassa.


title: Codford

text: Anglosaksien asiakirjat osoittavat, että vuonna 906 alue tunnettiin nimellä "Codan Ford", joka todennäköisesti tarkoittaa Codan kahlaamoa (). Kahlauskelpoiseksi tehtyä jokea kutsutaan Wylyeksi, joka saattaa tarkoittaa mutkikasta tai salakavalaa.


title: Codford

text: Codfordin alueella on pitkä historia anzac-sotilaiden (lyhenne sanoista "Australian and New Zealand Army Corps") kanssa. Ensimmäisen maailmansodan aikana harjoitus- ja kuljetusleirejä perustettiin kymmenille tuhansille sotilaille, jotka odottivat siirtoa Ranskaan. Codfordista tuli myös varikko vuonna 1916 miehille, jotka oli evakuoitu etulinjasta ja jotka eivät olleet enää taistelukelpoisia. Codfordin Anzac-merkki ("Anzac Badge") oli australialaisen prikaatin komentajan idea, joka halusi antaa miehilleen näkyvän muistoesineen ensimmäisen maailmansodan ajalta. Tähän kuului myös valtava nousevan auringon merkki (53x45 metriä) "Misery Hillille" vuonna 1917.


title: Codford

text: Codfordissa on myös anzac-sotilaiden toiseksi suurin sotilashautausmaa Isossa-Britanniassa jossa on yhteensä 97 anzac-hautaa, 636 AIF-sotilaan ("First Australian Imperial Force") hautaa ja 173 NZEF-sotilaan ("New Zealand Expeditionary Force") hautaa. Toisen maailmansodan vaikutus heijastuu vielä nykyäänkin paikallisesta yhteisöstä, joka toivottaa edelleen australialaiset ja uusiseelantilaiset lämpimästi tervetulleiksi. Kyläläiset myös pitävät muistotilaisuuden anzac-päivänä (25. huhtikuuta) vuosittain.


title: Codford

text: Australian Nousevan auringon merkki ja sotilashautausmaa ovat nykyään ainoita näkyviä muistoja ajalta, jolloin sadat sotilaat Britanniasta, Australiasta ja Uudesta-Seelannista asettuivat Codfordiin ja sen liepeille.


title: Codford

text: Suurinta osaa paikallisista hallinnollisista palveluista avustaa Wiltshiren kreivikunnan valtuusto ja Länsi-Wiltshiren paikallishallinto, joiden molempien toimistot ovat Trownbridgessä 15 mailia Codfordista pohjoiseen. Codfordilla on siis oma yhdeksän hengen kirkollisneuvosto.


title: Codford

text: Kylää edustaa parlamentissa Westburyn Andrew Murrison. Kylän edustaja Wiltshiren paikallishallinnossa on Andrew Davis, kun taas sen kunnallisvaltuutettu on Cristopher Newbury.


title: Abel Gance

text: Abel Gance (25. lokakuuta 1889 Pariisi – 10. marraskuuta 1981 Pariisi) oli ranskalainen elokuvaohjaaja, tuottaja ja näyttelijä, joka tunnetaan historiallisista spektaakkeleistaan.


title: Abel Gance

text: Vuonna 1919 Gance ohjasi kolmituntisen sodanvastaisen eeppisen elokuvan "J'accuse", johon sisältyi aitoa ensimmäisen maailmansodan aikana kuvattua dokumenttiaineistoa. Elokuvassa Gance käytti kokeellisia tekniikoita, joita hän kehitti edelleen seuraavissa elokuvissaan "La Roue" ja "Napoléon". Napoléonia Gance työsti uudelleen vuodesta toiseen, ja julkaisi siitä pisimmillään kuusituntisen version. Elokuvan loppuhuipennus sisältää panoraamakuvaa, joka heijastetaan kolmella projektorilla (ns. Polyvision).


title: Abel Gance

text: Gance ei selvinnyt siirtymisestä äänifilmiin; vaikka hän jatkoi elokuvantekoa vuosikymmenten ajan, uudet elokuvat eivät saavuttaneet hänen mestariteostensa tasoa.


title: Gallinazon kulttuuri

text:
Gallinazon kulttuuri (Virún kulttuuri) syntyi nykyisessä pohjois-Perussa
Virújoen laaksossa noin 200 eaa. - 200/350 jaa. Se oli myöhemmän Mochen kulttuurin naapuri, edeltäjä, aikalainenkin ja vaikutti siihen. Mochelle tyypillinen hierarkkinen luokkayhteiskunta kehittyi viimeistään Gallinazon kulttuurissa.


title: Gallinazon kulttuuri

text: Kulttuurin keramiikka on peräisin varhaisemmasta Cupisniquesta. Kauden alussa noin 200 eaa vanhoja asutuskeskusia hylättiin ja linnoitetuja suojapaikkoja tehtiin. Mutta keskivaiheessa olot rauhoittuivat ja asutus levittäytyi taas avoimille laaksinpohjille.


title: Gallinazon kulttuuri

text: Kulttuurin alue ulottui La Leche -joen laaksosta Santajoen laaksoon. Varsinainen Virun kulttuurin ydinalue ulottui Chicaman ja Virún jokilaaksoihin Región La Libertadin alueella.


title: Gallinazon kulttuuri

text: Täällä vallitsi luokkayhteiskunta, ja kastelukanavapohjainen maanviljely. Viljeltiin mm. maissia ja papua sekä pidettiin hedelmäpuita. Kuivattua kalaa myytiin sisämaahan. Tämä Chavinin perinteitä jatkanut kulttuuri kukoisti ns. varhaisella välikaudella noin 500 eaa. - 300 jaa., jolloin Peru oli hajonnut moniin alueisiin.


title: Gallinazon kulttuuri

text: Kulttuurin keskus oli Virujoen Castillo de Tomabal. Merkittävimmät monumentit ovat San Juan, Napo, Sarraque and Tomaba.


title: Gallinazon kulttuuri

text:
Se ulottui Santajoelta Ecuadorin rajalle keramiikkalöytöjen mukaan. Gallinazon kulttuuri pohjautui aikaisempaan Cupisniquen keramiikkaan liittyvään kulttuuriin. Gallinazon keramiikka oli melko taitavasti tehtyä. Tämän kulttuurin kehitys jaetaan alku-, keski- ja myöhäisvaiheeseen. Samoilla seuduilla kukoisti noin 1000 eaa.-300 jaa. Vicús-kulttuuri.
Mochica, joka sijaitsi Chicamajoen laakson Cuencessa 100 jaa., valtasi Virujoen laakson noin 300 jaa.


title: Cupisniquen kulttuuri

text:
Cupisniquen kulttuuri oli intiaanien luoma varhainen Perun pohjoisrannikon kulttuuri, joka
oli ainakin osittain Chavínin kulttuurin aikalainen. Kulttuuri oli Trujillon seuduilla asuneiden intiaanien luoma. Kulttuuri alkoi 1500-1200 eaa ja päättyi 500-200 eaa.
Se tunnetaan parhaiten keramiikastaan. Kulttuuri edelsi Gallinazoa ja Mochicaa. Kulttuurin keramiikka kuvaa usein sen jumaluuksia ja ihmisuhreja.


title: Cupisniquen kulttuuri

text:
Cupisniquen kulttuuri oli ajalle tyypillinen Keski-Andien kulttuuri. Siinä palvottiin ainakin hämähäkkijumalaa. Ihmisuhrit olivat tavallisia. Taiteessa kuvataan pään irtileikkaajaa, joka saattoi olla ihminen, hirviö, lintu, kala ja hämähäkki. Tämä tarkoittaa eri jumalia, joita lepytettiin uskonnossa ihmisuhreilla.
Yleisä koristeluja olivat jaguaarit, nuoran yhdistämät tai verkkomaiseen pussiin pistetyt ihmispäät, vangit, villieläimet, uurteiset ihmiskasvot ja kasvit. Uurteiset ihmiskasvot saattavet esittää paippia tai shamaania.
Keramiikassa on joskus epäsymmetrisiä aiheita, joissa toinen puoli esittää ihmistä, toinen jumalaa: kissaa tai hämähäkkiä. Kulhoissa on lähes aina kissapeto tai hämähäkki, ja uhraamisesta kertovia kuvia. luultavasti tämä liittyy hedelmällisuyyteen: uhrattiin hedelmällisyydebn jumalalle..
Myöhempi Mochen kulttuuri lisäsi näihin skorpionin ja ravun. Hämähäkkijumala oli luultavasti sateen, metsästyksen ja sodan jumala.
Hämähäkki myös luonnossa katkoo uhrin pään. Cupisniquen taiteessa eläinhahmoja on monesti sekoitettu. Monesti hämähäkille on kuvattu kissaeläimen kita ja linnun nokka. Andien varhaisessa kulttuurissa jaguaarijumala oli maata kuvaava jumala, ja petolintujumala taivaanjumala. Myös vettä kuvaava käärmejumala esiintyy taiteessa. Jaguaari myös liitetään poppamieheen. Käärme on joko boa tai anakonda, ja liittyy maanalaisin lähtesiin ja sateisiin. Jaguaari liittyy sademetsien uskonnoissa shamaaniin.


title: Cupisniquen kulttuuri

text:
Cupisniquen kulttuurin alkuperä lienee myöhäisen esikeraamisen ja alkujakson
kulttuurikehityksessä. Chavinkulttuuri levisi Cupisniquuen synnyttyä sen alueelle.
Hautalöytöjen mukaan kulttuuri olis ollut melko tasa-arvoinen.


title: Cupisniquen kulttuuri

text: Kulttuuri ulottui Virú- ja Lambayeque-jokien laaksoihin ja näiden välille.


title: Cupisniquen kulttuuri

text:
Kulttuurin löytöpaikkoja ovat Ventarrón Chiclayon lähellä, Huaca de los Reyes Mochejoen laaksossa, ja Poemape heiman pohjoisempana rannikolla.
Kulttuuriin liittyivät myös Ñañañique, Huaca Lucia, Puemape, Punkuri, Moxeque, Cupisnique ja huomattavasti etelämpänä Caragay ja Cardal


title: Cupisniquen kulttuuri

text:
Cupisnique levittäytyi Perun Pohjois- ja keskirannikolla ja vuorilla,
samaan aikaan kuin Chavin Perun vuoristossa kohti etelää ja Tiwanakua. Myöhempi Cupisniquen keramiikka sai Chavin-vaikutteita. Ei tiedetä, oliko Cupisnique osa Chavinin kulttuuria


title: Cupisniquen kulttuuri

text: Kulttuuri vaikutti myöhemmän Gallinazon kulttuurin, Mochen edeltäjän, syntyyn. Se vaikutti myös kulttuureihin Salinar, Vicus.


title: Langinkosken koulu

text: Langinkosken koulu on Kotkan Metsolassa sijaitseva urheilupainotteinen yläaste, jossa on noin 400 oppilasta. Koulun rehtorina toimi vuodesta 2007 alkaen Heidi Honkanen. Langinkosken koulu purettiin vuoden 2017 aikana sisäilmaongelmien takia. Koulu on väistötiloissa Mussalon Savotassa syksyyn 2019 asti, jolloin Allintielle on määrä valmistua uusi koulurakennus. Uudessa Langinkosken koulussa opiskellaan esikoulusta yhdeksänteen luokkaan.


title: Langinkosken koulu

text: Koulun historia alkaa vuodesta 1943, jolloin Viipurissa perustettiin Viipurin yhteislyseo. Jo seuraavana vuonna koulu joutui muuttamaan sodan vuoksi Kotkaan, missä se toimi Kotkan yhteislyseon nimellä Kotkansaarella ensin Tyttölyseon (nyk. Datariina) ja sitten niin kutsutun puukoulun tiloissa. Vuonna 1956 valmistui nykyinen koulurakennus Metsolan kaupunginosaan.


title: Langinkosken koulu

text: Kun vuonna 1974 siirryttiin peruskoulujärjestelmään, koulu jaettiin yläasteeseen ja lukioon, jotka saivat nimensä läheisen Langinkosken mukaan. Vuonna 1979 rakennukseen valmistui lisäsiipi. Ympäristölukio aloitti toimintansa vuonna 1994.


title: Langinkosken koulu

text: Langinkosken lukio lakkautettiin vuonna 2012.


title: Faina Kaplan

text: Faina (Fanni) Jefimovna Kaplan (tunnetaan myös nimellä Dora Kaplan) (, 10. helmikuuta 1890 Volynia (Ukraina) – 3. syyskuuta 1918 Moskova) oli venäläinen sosialistivallankumouksellinen, joka yritti murhata Vladimir Leninin 30. elokuuta 1918. Bolševikit leimasivat teon osaksi sosialistivallankumouksellisten salaliittoa, mutta tiettävästi Kaplan toimi yksin. Kaplan teloitettiin Moskovan Kremlissä ilman oikeudenkäyntiä Jakov Sverdlovin aloitteesta.


title: Vicúsin kulttuuri

text: Vicúsin kulttuuri oli Perun muinainen paikallinen intiaanikulttuuri. Se kukoisti 100 eaa.–400 jaa. tai 600 eaa.-350 jaa. Piurajoen laaksossa yläjuoksulla, Perussa lähellä Ecuadorin rajaa. Kulttuuriin liittyi kuilumaisia rakenteita, ehkä hautoja. Löytöpaikkoja mm. Yécala ja Vicús.


title: Salinarin kulttuuri

text: Salinarin kulttuuri 500 eaa.-100 jaa. (tai 200 eaa.-300 jaa.) oli siirtymävaihe Cupisniquen kulttuurin ja Mochen välillä. Kulttuurin keramiikka oli hyvin tehtyä.


title: Risto Piipari

text: Risto Piipari (s. 28. kesäkuuta 1947) on entinen koripallovalmentaja ja opettaja. Keväällä 2007 hän jäi eläkkeelle Kotkassa sijaitsevan Langinkosken koulun rehtorin virasta.


title: Risto Piipari

text: Piipari valmensi Suomen naisten koripallomaajoukkuetta vuosina 1989–1993 ja 1999–2005. Miesten Korisliigassa hän on voittanut Kouvolan Kouvojen päävalmentajana mestaruuden vuosina 1995 ja 1999. Molempina vuosina hänet valittiin Korisliigan vuoden valmentajaksi. Lisäksi hän on valmentanut Kotkan Työväen Palloilijoita. Valmentajana hän on saavuttanut Korisliigassa yhteensä 245 voittoa, joilla hän on jaetulla kolmannella sijalla kaikkien aikojen tilastossa.


title: Risto Piipari

text: Risto Piiparin tytär Reetta Piipari on pelannut koripalloa Suomen maajoukkueessa.


title: Huarásin kulttuuri

text: Huarásin kulttuuri 200 eaa. – 200 jaa. kytketään barbaareihin, jotka tuhosivat Chavin-kulttuurin.


title: Pucarán kulttuuri

text: Pucarán kulttuuri noin 250 eaa. - n 380 jaa. oli muinaisten intiaanien luoma perinne Etelä-Amerikan Andeilla nykyisten Perun ja Bolivian valtioiden rajaseudulla. Pucaran alueella intiaanit rakensivat suuren viljelyllä elävän asutuskseskuksen Perun Andien vuoriston ylätasangolle altiplanolle, Titicaca-järven altaan pohjoispuoliskolla Punon departementissa.


title: Pucarán kulttuuri

text: Pucaran taide liittyi ihmisuhrien sävyttämään uskontoon. Pucaran kulttuuri eli muun muassa perunan ja muiden kylmää sietävien kasvien viljelyllä, metsästyksellä ja laaman ja alpakan hoidolla. Kulttuuri tuotti metallituotteita, keramiikkaa ja tekstiilejä. Ei osata sanoa mikä intiaaniheimo Pucarán rakensi.


title: Pucarán kulttuuri

text: Pucaran keramiikka oli omintakeista, moniväristä ja viiltokuvioista. Kuvioissa oli geometrisia ja esittäviä aiheita. Esittävissä aiheissa oli muun muassa irti leikattuja päitä, eläimiä: hirviä, laamoja, lintuja, kissaeeläin. Kivipatsaissa esiintyy "pyöveli", ja kivikaiverruksissa eläimiä, ihmisiä ja geometrisia kuvioita. Steeloja oli perinteiseen andiseen tapaan temppeleissä, joissa oli syvennettyjä pihoja ja rakennuksia. Pucaran JKalasyan pyramidikompleksi on rakennettu noin 200 eaa. alkaen.


title: Pucarán kulttuuri

text: Pucarássa on nykyään raunioituneita palatsimaisia ja temppelimäisiä rakennelmia sekä aikoinaan hyvin tiheästi asuttu asuinalue. Täällä on puoliksi maanalaisia kenttiä muinaiselle Andien kulttuurille ominaisesti. Koko muinaisen rakennetun alueen ala on 6 km². Pucarassa oli käsityöläisten tiheään asuttu alue, jota arkeologit sanovat "kaatopaikaksi", muinaiselle tulvaterassille rakennettu ryhmä monisosaisia asuintaloja, kolme suurta rakennusta, ehkä temppeleitä tai palatseja, kuusi katkaistun pyramidin muotoista temppeliä, ja hautakumpujen alue.


title: Pucarán kulttuuri

text:
Pucaran vaikutusta löytyy myös Perun rannikolta Moqueguan ja Azapan jokilaaksoista. Pucaran vaikutus ulottui Titicaca-järven pohjoispuolisen laakson keskuksiin ja kyliin, mutta jopa pohjoiseen Cuzcon laaksoon ja Etelä-Peruun, ja Morequan laaksoon Tyynenmeren rannikolla Etelä-Perussa, Chilen pohjoisosiin Azapaan ja myös Pohjois-Chilen Iquiquen alueelle ja Loa-joen seudulle.
Pucará romahti noin 380 jaa. Samoihin aikoihin eteläinen Titicaca-järven rannan Tiwanaku alkoi kasvaa. Tiwanaku alkoi laajeta joskus välillä 350-400 jaa. Joko Pucaran luhistuminen antoi Tiwanakulle mahdollisuuden, tai Tiwanaku kukisti Pucaran. Titicacan pohjoispuoliset elueet olivat tyhjillään väestöstä noin 380-1250 jaa.


title: Liman kulttuuri

text: Liman kulttuurin loivat intiaanit ja se kukoisti Perun rannikolla 100 jaa. - 550 tai 650 jaa.


title: Liman kulttuuri

text:
Kulttuurin alueella oli kolme jokea, Rimac, Chillon ja Lurin, jossa oli Pachacamac, tunnetuin kulttuurin keskus.
Kulttuurista jäi tekstiilejä, rakennelmia ja keramiikkaa tyypilliseen muinaisperulaiseen tapaan. Kulttuuri rakensi monia temppelikumpuja, wak'oja ("huacoja").


title: Liman kulttuuri

text: Kulttuuria on vaikea erotella ympäröivistä Paracas-, Moche- ja Nazca-kulttuureista, koska sillä oli yhteisiä piirteitä niiden kanssa. Keramiikassa on ensin Mochen, sitten Warin vaikutusta.


title: Liman kulttuuri

text: Liman suurimat keskukset olivat Pachacamac, Pucllana, Cajamarquilla y Catalina Huanca ja Wallamarka. Kulttuuria loivat myös Maranga ja Cerro Culebras


title: Cajamarcan kulttuuri

text: Cajamarcan kulttuuri oli vallalla Pohjois-Perussa Cajamarcan kaupungin ympäristössä vuosina 200–1300 jaa. ja tuotti mm. kolmijalkakeramiikkaa. Keramiikka on Wari-vaikutteista. Francisco Pizarro vaelsi 1532 Cajamarcan kautta matkallaan kohti Perun pääkaupunkia Cuzcoa.


title: Näyttökuva

text: Näyttökuva (, käytetään myös nimiä kuvakaappaus, kuvaruutukopio, kuvankaappaus, kuvansieppaus, näytönkaappaus, näytönsieppaus ja näytönkuva) on tietokoneen tallentama kuva tietokoneen näytöltä. Yleensä tällainen digitaalinen kuva on otettu joko käyttöjärjestelmän toiminnolla tai tietokoneessa toimivalla ohjelmistolla, mutta kuva voidaan muodostaa myös kameralla tai tietokoneen videosignaalin kaappaavalla laitteella.


title: Näyttökuva

text: Kuvakaappauksia voidaan käyttää tietokoneohjelman esittelemiseen, ongelman havainnollistamiseen tai ylipäänsä aina kun tietokoneen ruutu pitää näyttää muille tai arkistoida.


title: Näyttökuva

text: Kuvankaappaus tehdään Windows-käyttöjärjestelmässä painamalla Prt Scr (tai Scrn/Screen) -nappulaa. Tämän jälkeen kuva liitetään kuvankäsittelyohjelmaan.


title: Näyttökuva

text:
Mac-tietokoneilla kuvankaappauksen voi tehdä painamalla shift-näppäintä, omenaa ja numero neljää samaan aikaan. Sitten vedetään ruudukko niin isoksi kuin halutaan ja päästetään hiirestä irti.
Voit ottaa näyttökuvan myös koko näytöstä pitämällä Komento- ja Vaihto-näppäimiä painettuina ja painamalla 3. Kun painat välilyöntinäppäintä heti Komento-Vaihto-4-yhdistelmän jälkeen, Mac OS X vaihtaa ristikohdistimen tilalle pienen kameran. Kameran avulla voit ottaa näyttökuvan Dockista, koko valikkopalkista, yksittäisestä avoimesta valikosta, työpöydästä tai mistä tahansa avoimesta ikkunasta.
Kuva tallentuu työpöydälle.


title: Näyttökuva

text: Yleensä Android puhelimilla kuvakaappauksen voi ottaa pitämällä virta- ja alempaa äänenvoimakkuusnäppäintä pohjaan parin sekunnin ajan. Joissain Android puhelimissa voi vaihtaa asetuksia siten, että näyttökuvan voi ottaa vetämällä kolmella sormella näytön ylhäältä alaspäin.


title: Näyttökuva

text: iPhone puhelimilla voidaan ottaa näyttökuva painamalla laitteen ylä- tai sivupainiketta pohjaan.


title: Michel

text: Michel on ranskankielinen miehen etunimi. Michel nimen suomalainen vastine on Mikael.


title: William Ernest Castle

text: William Ernest Castle (25. lokakuuta 1867 Ohio — 3. kesäkuuta 1962) oli yhdysvaltalainen tiedemies. Hän teki tutkimuksia muun muassa nisäkkäiden genetiikan ja eläintieteen alalla, ja oli yksi 1900-luvun alkupuolen merkittävimmistä geneetikoista.


title: William Ernest Castle

text: Castle syntyi maatilalla Ohiossa, Yhdysvalloissa, ja oli varhaisesta iästä alkaen kiinnostunut luonnontieteistä. Hän valmistui vuonna 1889 Granvillessä, Ohiossa, sijaitsevasta Denisonin yliopistosta, ja ryhtyi sen jälkeen opettamaan latinaa Ottawan yliopistossa Kansasissa. Sinä aikana hän julkaisi ensimmäisen tieteellisen artikkelinsa Kansasin alueen kasveista.


title: William Ernest Castle

text: Castle opiskeli Harvardin yliopistossa vuodesta 1892 alkaen, pääsi eläintieteen laboratorioavustajaksi ja väitteli tohtoriksi vuonna 1895. Sen jälkeen hän opetti eläintiedettä Wisconsinin yliopistossa ja Knox College-opistossa Illinoisissa, vuoden kummassakin.


title: William Ernest Castle

text: Vuonna 1896 Castle meni naimisiin Clara Sears Bosworthin kanssa. He saivat kolme poikaa, joista yksi kuoli teini-iässä, ja kahdesta muusta tuli Harvardin yliopiston professoreita: vanhemmasta William B. Castlesta lääketieteen professori ja nuoremmasta Edward Castlesta kasvifysiologian professori.


title: William Ernest Castle

text: Castle palasi Harvardiin vuonna 1897, jonka jälkeen hän tutki muun muassa embryologiaa ja nisäkkäiden genetiikkaa. Castlesta tuli mendelistisen genetiikan varhainen puolestapuhuja Yhdysvalloissa. Harvardissa professori Charles W. Woodworth ehdotti Castlelle, että banaanikärpästä ("Drosophila melanogaster") voisi käyttää apuna genetiikan tutkimuksissa. Castle oli ensimmäinen tiedemies, joka työskenteli banaanikärpästen parissa. Hänen työnsä innoitti Thomas Hunt Morganin banaanikärpästutkimuksia, jotka toivat Morganille Nobelin palkinnon vuonna 1933.


title: William Ernest Castle

text: Castle toimi yhtenä arvostetun "Genetics"-tiedelehden perustajana vuonna 1916. Castle julkaisi yhteensä 242 tieteellistä artikkelia, joista viimeisen vuonna 1961 ollessaan 94 vuotta vanha.


title: Karmeliitat

text: Karmeliitoiksi sanotaan kahden katolisen kirkon sääntökunnan jäseniä. Alkuperäinen karmeliittasääntökunta syntyi Karmelvuorella, siitä nimi. 1500-luvulla tämä sääntökunta jakautui kahtia (ks. Historia). Karmelvuori on Israelissa Haifassa.


title: Karmeliitat

text: Nimensä karmeliitat ovat saaneet Palestiinan Karmelvuoren mukaan. Vuorella syntyi 1190-luvulla pyhän Eliaan lähteen luo erakkoyhteisö, joka on karmeliittasääntökunnan alku. Ensimmäisen, ns. pyhän Albertuksen säännön (1208-14) mukaan karmeliitan tuli elää uskossa, toivossa ja rakkaudessa ja työtä tehden, elää yhteisöelämää, lakkaamatta rukoilla hiljaisuudessa ja yksinäisyydessä sekä käyttää arvostelukykyä kaikessa. Muslimien valloittaessa Palestiinan karmeliitat pakenivat 1200-luvun puolessavälissä Eurooppaan, jossa he joutuivat luopumaan erakkoelämästään ja muuttumaan kerjäläismunkkijärjestöksi. Heidät tunnettiin nimellä Karmelvuoren Neitsyt Marian veljet. Vuonna 1452 paavi Nikolaus V julkaisi bullansa "Cum Nulla", joka on ns. toisen ja kolmannen sääntökunnan perustamisasiakirja. Siitä lähtien on ollut sääntökuntaan kuuluvia nunnia ja maallikkoja. 1500-luvun lopulla syntyi pyhän Jeesuksen Teresan (1515-1582) perustamana uusi karmeliittasääntökunta, niin sanotut kengättömät karmeliitat. Vanhan observanssin karmeliittasääntökunta (Ordo Carmelitarum, lyh. O. Carm) ja reformoitu sääntökunta (Ordo Carmelitarum Discalceatorum lyh. OCD) ovat erillisiä sääntökuntia, joilla kummallakin on munkki-, nunna- ja maallikkohaara sekä suuri määrä karmeliittojen kahteen sääntökuntaperheeseen assosioituneita, karmeliittaspiritualiteettia noudattavia sääntökuntia. O.Carm. ja OCD-karmeliittojen johto on Roomassa. Karmeliitoilla on YK:ssa NGO-status.


title: Karmeliitat

text: Karmeliittasääntökunnat ovat luonteeltaan kontemplatiivisia ja apostolisia. Karmeliittojen esikuva on profeetta Elia, joka oli rukouksen ja toiminnan mies. Toinen tärkeä esikuva on Neitsyt Maria, joka on kontemplatiivisen elämän täydellinen esikuva. Karmeliitat seuraavat erityisesti pyhän Jeesuksen Teresan ja pyhän Ristin Johanneksen opetusta ja esimerkkiä. Teresan tie kristittynä oli rukouksen tie, missä rukous koetaan ystävyytenä Jeesuksen Kristuksen kanssa (Elämäni, 8).


title: Karmeliitat

text: Suomessa on karmeliittasisarten luostari (OCD) Espoossa sekä karmeliittamaallikkoryhmä (OCDS) Helsingissä.


title: Lincoln Chafee

text: Lincoln Chafee (s. 26. maaliskuuta 1953) on yhdysvaltalainen poliitikko ja entinen republikaaninen senaattori Rhode Islandin osavaltiosta vuosilta 1999–2007. Hänet nimitettiin isänsä John Chafeen kuoltua osavaltionsa edustajaksi Yhdysvaltain senaattiin. Vuonna 2000 hän voitti vaaleissa vastustajansa, mutta vuonna 2006 hän hävisi paikkansa demokraattien Sheldon Whitehouselle. Tammikuusta 2011 lähtien Chafee on toiminut Rhode Islandin kuvernöörinä, johon tehtävään hänet valittiin puolueista riippumattomana ehdokkaana. Hän jätti republikaanisen puolueen vuonna 2007.


title: Lincoln Chafee

text: Lincoln Chafee oli hyvin oman tiensä kulkija Yhdysvaltain senaatissa. Hän oli ainoa republikaanisenaatori, joka vastusti Irakin sotaa. Hän vastusti useampaan otteeseen myös George W. Bushin veroleikkauksia ja vastusti niin ikään John Boltonin valintaa YK:n edustajaksi. Hän vastustaa myös kuolemantuomiota. Hän kannattaa vapaata aborttia sekä puolustaa homoseksuaalien oikeuksia.


title: Lincoln Chafee

text: Lincoln Chafee muodosti yhdessä John McCainin ja Mainen osavaltion republikaanisten naissenaattorien kanssa ryhmittymän Republicans for Environmental Protection.


title: Asutuskeskustaistelu

text: Asutuskeskustaistelulla (armeijaslangissa "Aketus") tarkoitetaan urbaanissa ympäristössä tapahtuvaa sotilasoperaatiota. Asutuskeskustaistelu eroaa maastossa tapahtuvasta taistelussa erityisesti siinä suhteessa, että se on kolmiulotteista: joukkoja voi olla katutason lisäksi katoilla ja rakennuksien yläkerroksissa, mutta myös maanalaisissa huolto-, metro- ja muissa tunneleissa.


title: Asutuskeskustaistelu

text: Asutuskeskustaistelu koetaan usein hyökkääjälle kaikkein haastavimmaksi ja kuluttavimmaksi taistelumuodoksi. Tämän vuoksi taistelua asutuskeskuksissa pyritään yleensä välttämään, joko kiertämällä ne tai saartamalla ne.


title: Asutuskeskustaistelu

text: Taistelun haastavuuteen vaikuttaa esimerkiksi puolustavan osapuolen yleensä hyvä paikallistuntemus ja se, että puolustavalla osapuolella on usein ollut hyvää aikaa linnoittaa tuliasemiaan. Pelkkä uusien talojen ja alueiden valtaaminen ei myöskään riitä, vaan vallatut alueet olisi myös pystyttävä pitämään puhtaana vihollisesta. Ääritapauksissa jopa kaksi kolmasosaa hyökkäävästä osastosta voi joutua puolustamaan jo vallattuja alueita ja huoltoreittejä.


title: Asutuskeskustaistelu

text: Hyökkääjän etenemistä vaikeuttaa, että kaupunki voidaan joutua valtaamaan talo talolta. Epäsuoraa tulta, kuten tykistöä, käytetään asutuskeskustaistelussa vain vähän, sillä ensinnäkin siviiliuhreja pyritään välttämään ja toiseksi infrastruktuurin liika tuhoaminen hidastaa myös hyökkääjän itsensä etenemistä. Puolustaja on usein myös suojautunut epäsuoraa tulta vastaan niin hyvin, ettei sen käyttö kannata.


title: Asutuskeskustaistelu

text:
Suomen puolustusvoimissa asutuskeskustaistelukoulutusta antavat Santahaminaan sijoitettu Kaartin Jääkärirykmentti ja Utin Jääkärirykmentti.
Uudenmaan prikaati ja Porin prikaati antavat myös jossakin määrin asutuskeskustaistelukoulutusta, minkä lisäksi ainakin sotilaspoliiseille sekä esikuntatehtäviin koulutetuille koulutetaan asutuskeskustaistelun perusteet kuten kohteen haltuunotto ja tarkastaminen sekä liikkuminen rakennetulla alueella.


title: Sherrilyn Kenyon

text: Sherrilyn Kenyon (s. 1965 Columbus, Georgia) on yhdysvaltalainen kirjailija, jonka useat teokset ovat yltäneet bestseller-listoille (hänen kirjallista tuotantoa ei ole tällä hetkellä saatavilla suomeksi). Hän on varsin tuottelias kirjoittaja ja uusia teoksia ilmestyy ainakin pari kappaletta joka vuosi. Kenyon saakin vuosittain useita ehdokkuuksia ja palkintoja suosittujen kirjojensa vuoksi. Kenyon kirjoittaa useampaa sarjaa, joista tunnetuin on paranormaalin romantiikan maailmaan sijoittuva Dark-Hunter-sarja. Kyseinen sarja toikin Kenyonin suurempaan tietoisuuteen kirjallisuuspiireissä ja nykyään hänellä on suuri maailmanlaajuinen lukijakunta. Lukijoistaan pitävä Kenyon kiertää säännöllisesti kertomassa kirjoistaan ja hän tapaa mielellään lukijoitaan. Kinley MacGregorin nimellä häneltä ilmestyy historiallista romantiikkaa. Kenyonilla on suositut kotisivut, joiden kävijämäärä saattaa olla viikoittain yli 120 000.


title: Sherrilyn Kenyon

text: Kenyonin perheeseen kuuluu aviomiehen lisäksi kolme lasta ja monta lemmikkieläintä.


title: Sherrilyn Kenyon

text: SK = Sherrilyn Kenyon


title: Sherrilyn Kenyon

text:
KM = Kinley MacGregor
 Teokset ovat kytköksissä sekä The MacAllisters- että Brotherhood of the Sword-sarjaan.


title: Jerseyn lippu

text: Jerseyn lippu on 12. kesäkuuta 1979 lainsäädännöllä vahvistettu itsehallintoalueen symboli. Jerseyn hallitsija Normandian herttua, joka on Englannin kuningatar (vuodesta 1952 lähtien Elisabet II), vahvisti lipun käyttöön 19. joulukuuta 1980 ja se kohotettiin virallisesti salkoon 1. huhtikuuta 1981.


title: Jerseyn lippu

text: Lipussa on kulmiin asti venytetty punainen Pyhän Andreaan risti valkoisella pohjalla. Ylimmässä neljänneksessä on keltainen Plantagent-suvun kruunu sekä sen alla Normandian punainen, kolmen päällekkäin olevan kultaisen leopardin muodostama vaakuna.


title: Xenia Onatopp

text:
Xenia Zaragevna Onatopp on fiktiivinen hahmo James Bond -elokuvassa "007 ja kultainen silmä". Häntä esittää elokuvassa Famke Janssen.
Onatopp on venäläinen taistelulentäjä, joka työskentelee pahamaineiselle Janus-rikollissyndikaatille. Onatopp on femme fatale, ja hänen tapanaan on tukehduttaa uhrinsa rakastelun aikana puristamalla jaloillaan näiden vyötäröä. Hänen nimensä lausutaan samalla tavalla kuin englanniksi sanotaan ”on a top” ().


title: Xenia Onatopp

text: Onatopp ennättää elokuvan aikana surmaamaan yhden ihmisen tällä tavalla; erään kanadalaisen amiraalin (Billy J. Mitchell), jonka hän on houkutellut huviveneelleen Monte Carlossa. Kesken rakastelun Onatopp laittaa jalkansa amiraalin vyötärön ympärille ja puristaa tätä jaloillaan, aiheuttaen tukehtumisen. Rutistamisen aikana joku Janus-järjestön jäsen varastaa amiraalin henkilökortin tämän takin taskusta.


title: Xenia Onatopp

text: Onatopp yrittää tappaa James Bondin (Pierce Brosnan) kaksi kertaa elokuvan aikana. Ensimmäisen kerran Onatopp yrittää surmata Bondin venäläisen hotellin turkkilaisessa saunassa. Pelkkään kylpytakkiin pukeutunut Onatopp viettelee Bondin ja työntää tämän saunan hierontapöydälle. Tämän jälkeen hän istuu Bondin päälle, laittaa jalkansa hänen vartalon ympärille ja alkaa puristaa tätä jaloillaan, yrittäen tukehduttaa hänet. Bond pääsee irti jalkapuristuksesta laittamalla Onatoppin istumaan saunan kuuman kiukaan päälle. Seuraavan kerran Onatopp yrittää tappaa Bondin kuubalaisessa viidakossa. Onatopp laskeutuu taivaalla olevasta helikopterista köyttä pitkin alas ja potkaisee Bondin maihin. Tämän jälkeen hän laittaa Bondin jalkojensa väliin ja alkaa rutistaa tätä. Bond tarrautuu Onatoppin selässä olevaan AK-74-kivääriin ja ampuu helikopterin lentäjän. Helikopteri putoaa alas ja vetää Onatoppin köyden mukana puuhun kuristaen tämän samalla hengiltä.


title: Nisar Bazmi

text: Nisar Bazmi (1925, Mumbai – 22. maaliskuuta 2007, Karachi) oli pakistanilainen säveltäjä.


title: Nisar Bazmi

text: Vaikka perheellä ei ollut musikaalista taustaa, Bazmin lahjakkuus havaittiin ja hän sai 13-vuotiaasta opetusta Khan Saheb Aman Ali Khanilta. Hän herätti myöhemmin All India Radion mielenkiinnon.


title: Nisar Bazmi

text: Bazmi eteni urallaan ja sävelsi musiikin kymmeniin elokuviin. Hän sävelsi useita hittejä Runa Lailalle, Ahmed Rushdille, Noor Jehanille ja Mehdi Hassanille. Hän voitti saavutuksistaan lukuisia Nigar-palkintoja.


title: Nisar Bazmi

text: Nisar Bazmi kuoli 82-vuotiaana Aga Khanin yliopistosairaalassa, johon hän oli joutunut kärsittyään munuais- ja sydänvaivoista.


title: Metameria (väri)

text: Metameria on ilmiö, jossa kaksi väritiheydeltään erilaista kappaletta näyttävät tarkkailijan mielestä samanvärisiltä. Tämä yleinen ilmiö tulee useimmiten esiin siis sopivissa valaistusolosuhteissa. Kyse on pohjimmiltaan ihmisen silmän biologisista ominaisuuksista. Ihmisen silmä havaitsee tappisolujen avulla kolme perusväriä, joiden perusteella käsitys väristä eli värinäkö muodostuu. Lieväkin värisokeus tai poikkeama yksilön värinäössä voi johtaa siihen että hän näkee useampia erilaisen värispektrin omaavia kappaleita samanvärisinä. Kappaleiden värinheijastusominaisuuksien lisäksi metamerian ilmenemiseen vaikuttaa tarkasteluolosuhteiden valaistus, koska se muodostaa aina osan kappaleen väristä. Nimenomaan valaistusolosuhteet aiheuttavat useimmiten käytännön ongelmia. Eriväriset kappaleet, jotka siis tietyssä valossa näyttävät samansävyisiltä ovat metameerejä.


title: Metameria (väri)

text: Arkipäivän tilanteista useille on metameria tullut tutuksi esimerkiksi vaateostoksilla. Jotkin kaksi vaatekappaletta voivat kaupan sisävalaistuksessa näyttää molemmat esimerkiksi mustalta, mutta ulkona päivänvalossa vaatekappaleet ovatkin selvästi eriväriset.


title: Metameria (väri)

text: Metameria "ilmenee useimmiten tummilla ja vaaleilla sävyillä". Erityisesti teollisuudessa tulisi välttää pelkästään ihmisen, tietyissä valaistusolosuhteissa tekemään sävymääritelmään. Virheellisen sävymielipiteen ja metamerian välttäminen voi osoittautua esimerkiksi teollisessa tuotannossa erittäin arvokkaaksi. Metameraongelman todennäköisyyden vähentämiseksi arvio kannattaa tehdä useamman henkilön toimesta erilaisissa valaistusolosuhteissa. Yksi mahdollisuus on myös käyttää esimerkiksi metameriamittauksella varustettua värimittaria. Mittarilla pystyy tutkimaan onko jokin väripari metameerinen se ei kuitenkaan vielä kerro mitkä erilaisen väritiheyden omaavat kappaleet kukin ihminen näkee samanvärisinä esimerkiksi päivänvalossa.


title: Gandhara

text: Gandhāra (urduksi گندھارا ) oli muinainen intialainen valtakunta nykyisen Pakistanin ja Afganistanin rajalla. Se sijaitsi Peshawarin laaksossa ja sen ympäristössä, Potoharin tasangolla ja Kabuljoen pohjoispuolella. Sen tärkeimmät kaupungit olivaat Purushapura (nykyinen Peshawar) ja Takshashila (nykyinen Taxila).


title: Gandhara

text: Gandhāran kuningaskunta oli olemassa tuhannen viidensadan vuoden ajan 500-luvulta eaa. 1000-luvulle. Se kukoisti ajanlaskumme ensimmäiseltä viidennelle vuosisadalle osana buddhalaista Kushanien valtakuntaa. Kushanien kuningas Kanishka piti Peshawaria pääkaupunkinaan, ja hallitsi sieltä käsin lähes koko Pohjois-Intiaa. Kushanien aikana rakennettiin monia hienoja monumentteja ja temppeleitä.